hotchpotch/miracl-hf-unified huggingface dataset:
ఫ్లక్సుకోర్డు ఆర్కువెల్డింగు
ఫ్లక్సుకోర్డు వెల్దింగు విధానము కూడా మెటల్ ఆర్కువెల్డింగుప్రక్రియ వంటిదే.ఇందులో కూడా ఆర్కుద్వారా అతుకవలసిన లోహాభాగాలను కరగించి, ద్రవీకరణచెందిన లోహాణువులను ఏకీకృతముగా స మ్మేళన మొందునట్లుచేసి, లోహాలను అతుకు ప్రక్రియ.ఈ వెల్డింగుప్రక్రియ క్రీ.శ.1950లో అభివృద్ధిపరచబడి వాడుకలోనికి తీసుకురాబడింది.ఈ వెల్డింగువిధానంలో వెల్డింగునకు ఉపయోగించు ఎలక్ట్రోడు కడ్డి, షీల్డెడు మెటల్ ఆర్కు వెల్డింగు (SMAW) లో వాడు ఎలక్ట్రోడువలె ఘనం (solid) కాకుండగా, ఎలక్ట్రోడులోహంతోచెయ్యబడి, సన్ననిగొట్టము (tube) వలె వుండి, గొట్టములోపల స్రావకము నింపబడివుండును.ఫ్లక్సుకోర్డు అర్కు వెల్డింగులో అవసరాన్నిబట్టి షిల్డింగు వాయువునుకూడా వినియోగిస్తారు (GMAWలో వాడినట్లుగా).అందుచే ఈవెల్డింగు విధానాన్ని షిల్డెడు మెటల్ ఆర్కు వెల్డింగు, మరియు గ్యాసు మెటల్ ఆర్కు వెల్డింగు రెండింటి లక్షణాలు కలిగిన వెల్డింగు విధానము.
=ఫ్లక్సుకొర్డు ఆర్కువెల్డింగు=
షీల్డుమెటల్ ఆర్కువెల్డింగుకన్న ఎంతోమెరుగైన వెల్డింగుప్రక్రియ ఫ్లక్సుకోర్డు ఆర్కువెల్డింగు.మెటల్ ఆర్కువెల్డింగులో తరచుగా వెల్డింగుఎలక్ట్రోడును మార్చుచుండవలెను.స్రావకపూతకలిగిన ఎలక్ట్రోడులు 250 నుండి450 మి.మీ.పొడవు మాత్రమే వుండటంవలన ఒకఎలక్ట్రోడు అయ్యినతరువాత మరో వెల్డింగుఎలక్ట్రోడును వెల్డింగుహోల్డరుకు బిగించవలసి వుండును.అందువలన వెల్డింగును చేయుటలో కొంత అంతరాయము వచ్చును. అంతియేకాకుండ షిల్డెడుఎలక్ట్రొడుతో ఎలక్ట్రొడుపూర్తిగా అయ్యెవరకు వెల్డింగుచేయుటకు వీలుండదు.వెల్డింగుసమయంలో ఎలక్ట్రోడులో అధికమొత్తములో విద్యుత్తు అవేశిత ఎలక్ట్రానుల ప్రవాహంవలన తొందరగానే ఎలక్ట్రొడు వేడెక్కి, ఎర్రగామారును.అందుచే కొంతమేర వెల్డింగుచేసిన తరువాత అగి మళ్లివెల్డింగును కొనసాగించవలసివున్నది.అందువల షీల్డెడుమెటల్ ఎలక్ట్రొడు నుపయోగించి నిరంతరముగా (continuously) వెల్దింగుచేయుటకు కుదరదు.
షిల్డెడుమెటల్ ఆర్కువెల్డింగులో ఎలక్ట్రోడు కొంతమేర వృధాఅవుతుంది.ఎలక్ట్రొడుహోల్డరులో 25 మి.మీ, వరకు ఎలక్ట్రొడుమిగిలిపోతుంది.అంతియేకాకుండగా ఎలక్ట్రోడుపూర్తిగా అయ్యెవరకు వెల్డింగుచెయ్యటానికి కుదరదు. ఎలక్ట్రోడు కరుగుతూ పొడవు తగ్గటంవలన, ఆర్కుకు సమీపముకు హోల్డరు వెళ్లడంవలన హోల్డరు, చేతితొడుగు వెడెక్కును.అందుచే వెల్డింగుచెయ్యడం కష్టమవుతుంది.అందువలన ప్రతిఎలక్ట్రొడులో దాదాపు40-50 మి.మీ.వెల్డింగు ఎలక్ట్రొడుమెటల్ ఆర్కువెల్డింగులో వృధాఅవుతుంది.ఫ్లక్సుకోర్డు ఆర్కువెల్డింగులో ఎలక్ట్రోడు వృధాకాదు.ఫ్లక్సుకోర్డు వెల్డింగులో ఫ్లక్సుకోర్డుఎలక్ట్రోడు ఒకచక్రంవంటిదానికి చుట్టబడి, వెల్డింగుసమయములో వెల్డింగుకు అనుగుణ్యంగా ఫిడరు రోలరులద్వారా ఎలక్ట్రొడుముందుకు విరంతరం వెల్డింగును ఆపువరకు కదులుచుండును.
గోగు శ్యామల
గోగు శ్యామల కథా రచయిత, తెలుగు భాషా రచయిత్రి మరియు మహిళా కార్యకర్త. ఈమె ప్రముఖ దళిత రచయిత్రి. ఈమె రచనలు భూమిక, ప్రస్థానం, మన తెలంగాణ, ప్రతిఘటన, ప్రజా కళామండలి, నిఘా మొదలగు పత్రికలలో ప్రచురితమయ్యాయి. ఈవిడ ప్రస్తుతం దళిత మహిళల ఆత్మకథలు అనే ప్రాజెక్ట్‍పైపని చేస్తోంది. డర్బన్‍లో 2001లో జరిగిన వర్ల్డ్ కాన్ఫరెన్స్ అగైనెస్ట్ రేసిజం అనే సదస్సులో అన్వేషి మరియు దళిత మహిళల ఫోరం తరపున పాల్గొనింది. అన్వేషి సంస్థ కార్యవర్గ సభ్యురాలు.ఆయనకు 2013 సంవత్సరానికి గాను తెలుగు విశ్వవిద్యాలయం వారు 'ఉత్తమ రచయిత్రి'విభాగంలో "కీర్తి పురస్కారాన్ని" ప్రకటించారు.
ఆమె 1969 లో పెద్దేముల్ గ్రామం, రంగారెడ్డి జిల్లాలో జన్మిచారు. ఆమె తల్లిదండ్రులు వ్యవసాయ కూలీలు. ఈమె స్థానిక భూస్వామ్యుల వద్ద వెట్టి చాకిరి టీంకు నాయకురాలుగా ఉన్నారు.
ఈమె ప్రస్తుతము ఇఫ్లూ (ఇంగ్లీష్ అండ్ ఫారిన్ లాంగ్వేజస్ యూనివర్శిటీ) విశ్వవిద్యాలయంలో పి.హెచ్.డి పరిశోధనను కొనసాగిస్తున్నారు. ఈమె అన్వేషి సెంటర్ ఫర్ ఉమెన్ స్టడీస్ లో పరిశోధనవేత్తగా పనిచేసారు. ఆమె భూమిక, ప్రస్థానం, ప్రతిఘటన, మన తెలంగాణ ప్రజా కళా మండలి మరియు 'నిఘా' వంటి పత్రికల్లో కోసం వ్రాస్తున్నారు.
కుతుబుద్దీన్ ఐబక్
కుతుబుద్దీన్ ఐబక్ ఢిల్లీ కేంద్రంగా చేసుకుని ఉత్తర భారతదేశాన్ని పరిపాలించిన ఒక రాజు. ఇతను టర్కీ వంశస్థుడు. బానిస రాజుల శకానికి నాంది పలికాడు. ఢిల్లీ లోని ప్రపంచ పసిద్ద కట్టడం కుతుబ్ మినార్ ఇతను నిర్మించినదే. అలాగే ఢిల్లీలో కువ్వత్-అల్-ఇస్లాం మసీదు] మరియు అజ్మీర్ లో అధాయ్ దిన్ కా ఝోప్రా మసీదులను నిర్మించాడు. తన మరణం వరకూ దాదాపు 4 సంవత్సరాలు ( క్రీస్తు శకం 1206 నుండి 1210 వరకు) అతని పరిపాలన సాగింది.
ఇతను లాహోర్ నగరంలో పోలో ఆటను ఆడుతుండగా గుర్రం పైనుండి పడి మరణించాడు.
టి. కల్పనాదేవి
డా. టి. కల్పనాదేవి 8వ లోక్‌సభ సభ్యురాలు. ఈమె వరంగల్ లోకసభ నియోజకవర్గం నుండి తెలుగుదేశం పార్టీ తరపున 1984లో 8వ లోకసభకు ఎన్నికయ్యారు. ఈమె చలసాని వీర రాఘవయ్య కుమార్తె. ఈమె కృష్ణా జిల్లాలోని భట్లపెనుమర్రు గ్రామంలో జూలై 13, 1941 తేదీన జన్మించింది. ఈమె వరంగల్లు లోని కాకతీయ వైద్య కళాశాల నుండి వైద్యవిద్యలో పట్టా పొందారు. ఈమె డా. టి. నరసింహ రెడ్డిని జూలై 10, 1961 తేదీన వివాహం చేసుకున్నారు. వీరికి ఇద్దరు కుమారులు.
బొత్తం
బొత్తా లేదా గుండీ ఒక వస్త్రపు రెండు భాగాలను కలిపి ఉంచే ఒక వస్త్ర పరికరము. వస్త్రపు ఒక భాగానికి బొత్తా దారంతో దానికున్న రంధ్రాల గుండా కుట్టబడి ఉండగా, మరొక భాగానికి ఈ బొత్తా సరిగ్గా ఇమిడేంత రంధ్రము ఉంటుంది. ఈ రంధ్రాన్నే కాజా అంటారు. సాధారణంగా బొత్తా ప్లాస్టిక్ తో చేయబడి ఉంటుంది. నాలుగు రంధ్రాల బొత్తాలు వాడుకలో ఎక్కువగా ఉన్ననూ, రెండు/మూడు రంధ్రాల బొత్తాలు కూడా లభ్యము.
ప్లాస్టిక్ వే కాకుండా లోహంతో చేసిన బొత్తాలు కూడా ఉంటాయి. నొక్కుడు బొత్తాలకి కాజాలు ఉండవు. కాజా స్థానంలో మధ్యన ఎత్తు గల మరొక బొత్తా ఉంటుంది. అసలు బొత్తాకి మధ్యన రంధ్రం ఉంటుంది. ఈ రంధ్రం ఒక వైపుకే ఉంటుంది. రంధ్రమున్న బొత్తాని ఎత్తు ఉన్న బొత్తా పై నొక్కితే అది ఇమిడిపోతుంది. జీంస్ ప్యాంటు జిప్పు స్థానంలో (కాజాలు కలిగిన) లోహపు బొత్తాలని వినియోగిస్తారు. ఒకప్పుడు మర్మాయవాల భద్రత కై ప్యాంటుకి కూడా కాజాల బొత్తాలనే వినియోగించారు. తర్వాతి కాలంలో సౌకర్యార్థం జిప్పులే ప్రజాదరణ పొందాయి.
మ్యాండరిన్ కాలర్
పదునుగా ఉండకుండా కాలరు కి షర్టుకి మధ్యన ఉండే రిబ్బను వంటి భాగాన్ని మ్యాండరిన్ కాలర్ ఆంటారు. చైనా లో కనుగొనబడటం వలన దీనిని మ్యాండరిన్ కాలర్ అంటారు. దీనినే నెహ్రూ కాలర్ అని కూడా అంటారు. మెడ చుట్టూ తిరిగి గొంతు వద్ద మధ్యలో రెండు అంచులు కలుస్తాయి.
పుట్టపర్తి కనకమ్మ
పుట్టపర్తి కనకమ్మ (జూలై 22, 1922 - 1983) ప్రముఖ సంస్కృతాంధ్ర కవయిత్రి. సరస్వతీ పుత్ర పుట్టపర్తి నారాయణాచార్యులు ఈమె భర్త.
ఈమె 1922, జూలై 22 తేదీన ప్రొద్దుటూరు లో జన్మించారు. ఈమె కాశీ పండితులుగా ప్రసిద్ధిగాంచిన కిడాంబి రాఘవాచార్యులు మనుమరాలు. చిన్ననాటి నుండే గ్రంథపఠనం యందు ఆసక్తి తో ఎన్నో కావ్యాలు పఠించింది. 14 సంవత్సరాల వయసులో ఈమెకు నారాయణాచార్యులతో వివాహం జరిగింది. సహధర్మచారిణిగా భర్త వద్ద విద్యనేర్చుకోవడానికి వచ్చిన శిష్యులను పిల్లలవలె ఆదరించేది.
ఈమె సాహిత్యం మీద మక్కువతో భర్తకు తెలియకుండా కవిత్వం రాస్తుండేవారు. వాటిని ఒక ట్రంకుపెట్టెలో భద్రంగా ఉంచేది. ఒకనాడు పుట్టపర్తి వారు ఆ కవితల్ని చూసి ఆమె భావ పరిపక్వతకు, భాషా సౌందర్యానికి మురిసిపోయారు. ఆమె వద్దంటున్నా వాటిని వివిధ పత్రికలకు పంపారు. అవి ప్రచురించబడి లోకానికి ఆమె కవయిత్రిగా తెలిసింది. యశోధర, పశ్చాత్తాపం, విషాదగానం వంటి కవితా ఖండికలను కలిపి అగ్నివీణ పేరుతో పుట్టపర్తివారు వెలువరించారు.
రామాయణమామెకు ఇష్టమైన కావ్యం రాముడు ఆరాధ్య దైవం. వాల్మీకి రామాయణమును దాదాపు అయిదువందల పర్యాయాలు ఆమె పారాయణం చేసారు. వివిధ దైవాలపై చక్కని కృతులను భర్తతో కలిసి వ్రాసారు అవి అన్ని ఆకాశవాణి కేంద్రాలలోనూ ఎన్నో సంవత్సరాలు ప్రసారమయ్యాయి.
ఆమె సామాజిక స్పృతతో వరకట్నానికి వ్యతిరేకంగా కవితారచన చేశారు. ఈమె సంస్కృతంలో శ్రీరామ సుప్రభాతం రచించారు.
అంతర్జాతీయ మహిళా సంవత్సరం సందర్భంగా ఆంధ్ర ప్రదేశ్ సాహిత్య అకాడమి వారు 1974లో ఈమెను ఉత్తమ కవయిత్రిగా సన్మానించారు.
ఈమె 1983 సంవత్సరంలో పరమపదించారు.
సయనోటైప్
సయనోటైప్ అనునది ఫోటోలని సయాన్ బ్లూ రంగులో ముద్రించే ఒక ఫోటోగ్రఫిక్ ప్రింటింగ్ ప్రక్రియ. 20వ శతాబ్దంలో ఈ ప్రక్రియ ఇంజినీరింగ్ రంగాల్లో బాగా ప్రాచుర్యం పొందినది. సరళమైన తక్కువ ఖర్చుతో కూడుకొన్న ఈ ప్రక్రియ ఇంజనీరింగ్ రంగంలో భాగమైన బ్లూప్రింట్ లని పెద్దమొత్తంలో కాపీ చేయటానికి ఉపయోగపడేది. ఇందులో రెండు రసాయనాలని ఉపయోగిస్తారు.
ఇంగ్లీషు శాస్త్రవేత్త మరియు అంతరిక్ష శాస్త్రవేత్త అయిన సర్ జాన్ హర్షల్ ఈ ప్రక్రియని కనుగొన్నాడు. ఈ పద్ధతి ని వృద్ధిలోకి తెచ్చింది హర్షల్ అయిననూ, బ్లూ ప్రింట్లలోని నోట్సులను, పటాలను పునరుత్పత్తి చేసేందుకే దీనిని ప్రధానంగా ఉపయోగించారు. ఈ ప్రక్రియని ఫోటోగ్రఫీ క్రిందకు తెచ్చింది మాత్రం అన్నా అట్కింస్. వివిధ రకాల మొక్కలను సముద్రగర్భంలో ఉండే మొక్కలను గురించిన పరిమిత పుస్తకాల శ్రేణిని సృష్టించినది. ఒక ఫోటోగ్రఫిక్ పేపర్ పైన ఈ మొక్కలని ఉంచి వాటిని కాంతికి బహిర్గతం చేయటం వలన ఏర్పడే చిత్రాలని ఫోటోగ్రాం ల ప్రక్రియని సృష్టించి అన్నా ఆట్కింస్ మొట్ట మొదటి మహిళా ఫోటోగ్రఫర్ అయినది.
గుండెల్లో గోదారి
గుండెల్లో గోదారి నాగేంద్ర కుమార్ దర్శకత్వంలో 2013 మార్చి 8న విడుదలైన తెలుగు చిత్రం. ఇందులో ఆది పినిశెట్టి, మంచు లక్ష్మి, సందీప్ కిషన్, తాప్సీ ప్రధాన పాత్రలు పోషించారు. ఈ చిత్రం దివిసీమ ఉప్పెన నేపథ్యంలో తెరకెక్కింది.
అప్పుడే పెళ్ళయిన మల్లి (ఆది పినిశెట్టి), చిత్ర (మంచు లక్ష్మి) ఇంకా పెళ్ళిపీటలు దిగకముందే వారుంటున్న గ్రామాన్ని గోదావరి వరద చుట్టుముడుతుంది. వధూవరులిద్దరూ ఈదుకుంటూ ఒక ఆధారాన్ని దొరకబుచ్చుకుంటారు. చావుకు దగ్గరైన జీవితాలు ఒకరి గతాన్ని ఒకరు చెప్పుకోవడానికి ఉపక్రమించడంతో చిత్ర కథ మొదలవుతుంది. వారిరువురికీ ఎదురైన గతానుభవాలే చిత్రకథ సమాహారం.
గానం - ఇళయరాజా, రచన - చంద్రబోస్
గానం - ఆండ్రియా & హేమచంద్ర, రచన - అనంత శ్రీరామ్
గానం - గీతా మాధురి, రచన - ఆర్. రాము
గానం - భవతారిణి, రచన - అనంత శ్రీరామ్
గానం - మనో & అనిత, రచన - అనంత శ్రీరామ్
గానం - రమ్య ఎన్.ఎస్.కే, రచన - ఆర్. రాము
గానం - శ్రీ వర్ధిని, రచన - పళని భారతి
కర్రెద్దుల కమల కుమారి
కర్రెద్దుల కమల కుమారి (Karredula Kamala Kumari) ప్రముఖ పార్లమెంటు సభ్యురాలు.
ఈమె తూర్పు గోదావరి జిల్లాలోని లక్కవరం గ్రామంలో 1946 సంవత్సరంలో జన్మించింది. ఈమె రాజారావు గారిని 1968 సంవత్సరంలో వివాహం చేసుకున్నది. వీరికి ఇద్దరు కుమారులు మరియు ముగ్గురు కుమార్తెలు. ఈమె ఏలూరులోని సెయింట్ తెరెసా కళాశాలలో B.A., B.Ed., పట్టా పొంది; సిస్టర్ గా పనిచేసింది.
ఈమె 1989 లో 9వ లోకసభకు ఎన్నికయ్యింది. తర్వాత రెండవసారి 10వ లోకసభకు భద్రాచలం లోకసభ నియోజకవర్గం నుండి భారత జాతీయ కాంగ్రెసు సభ్యురాలిగా పోటీచేసి ఎన్నికయ్యింది. 1991లో కేంద్ర ప్రభుత్వంలో ఉప మంత్రిగా పదవీబాధ్యతలను నిర్వహించింది.
కుడుముల పద్మశ్రీ
కుడుముల పద్మశ్రీ భారత పార్లమెంటు సభ్యురాలు.
ఈమె తండ్రి కుడుముల మీరయ్య.
ఈమె సెప్టెంబరు 24, 1961 తేదీన నెల్లూరులో జన్మించింది. ఈమె శ్రీ వెంకటేశ్వర విశ్వవిద్యాలయం నుండి రాజకీయ శాస్త్రంలో B.Sc, B.Ed., M.A. చదివింది. తర్వాత ఉపాధ్యాయనిగా పనిచేస్తూ సాంఘిక సేవలో పాల్గొన్నారు.
ఈమె భారత జాతీయ కాంగ్రెసు సభ్యురాలిగా 10వ లోకసభకు నెల్లూరు లోకసభ నియోజకవర్గం నుండి ఎన్నికయ్యారు.
ఈమె నిరక్షరాస్యతను నిర్మూలించడమే ధ్యేయంగా పనిచేస్తున్నారు.
మంచు లక్ష్మి
మంచు లక్ష్మి భారతీయ సినీ , టెలివిజన్ నటి మరియు నిర్మాత. ప్రముఖ తెలుగు నటుడు మోహన్ బాబు కుమార్తె. ఈమె పూర్తిపేరు మంచు లక్ష్మీ ప్రసన్న 
ఈమె కుటుంబంలో తల్లి తప్ప అందరూ నటులే. తండ్రి కలెక్షన్ కింగ్ గా ప్రసిద్ధి చెందిన విఖ్యాత నటుడు మోహన్ బాబు. సోదరులు మంచు విష్ణువర్థన్ మరియు మంచు మనోజ్ కుమార్ ఇద్దరూ నటులే.
ఈమె వివాహము ప్రవాస భారతీయుడు ఆండీ శ్రీనివాసన్ తో జరిగింది. ఈయన అమెరికా వాసి.
బి. రాధాబాయి ఆనందరావు
బి. రాధాబాయి ఆనందరావు (B. Radhabai Ananda Rao) భారత పార్లమెంటు సభ్యురాలు.
ఈమె ఖమ్మం జిల్లా వెంకటాపురం గ్రామంలో 1930 లో జన్మించింది. ఈమె రాజమండ్రి ట్యుటోరియల్ కళాశాలలోనూ, ఉపాధ్యాయుల శిక్షణా పాఠశాలలోనూ చదువుకున్నారు.
ఈమె 4వ లోకసభ, 5వ లోకసభ, 6వ లోకసభ మరియు 7వ లోకసభ లకు వరుసగా నాలుగుసార్లు భద్రాచలం లోకసభ నియోజకవర్గం నుండి భారత జాతీయ కాంగ్రెసు సభ్యురాలిగా ఎన్నికై 1967 నుండి 1984 వరకు లోక్‍సభలో భద్రాచలానికి ప్రాతినిధ్యం వహించారు. 1977లో ఈమె భారతీయ లోక్ దళ్ పార్టీ అభ్యర్థిగా పోటీ చేసిన తన సోదరి పి.వాణీ రమణారావుపై గెలుపొందటం విశేషం. 1984లో తిరిగి ఎన్నికలలో పోటీ చేసినా, సి.పి.ఐ అభ్యర్థి అయిన సోడే రామయ్య చేతిలో ఓడిపోయారు.
ఈమె 1952 సంవత్సరం బి.కె.ఆనందరావును వివాహం చేసుకున్నారు. వీరికి ఒక కొడుకు మరియు ఇద్దరు కుమార్తెలు. ఈమె సింగరేణి కాలరీలలో కుటుంబ నియంత్రణ కార్యకర్తగా 1957 నుండి 1967లో లోక్‍సభకు ఎన్నికయ్యే వరకు పది సంవత్సరాలు పనిచేసింది.
నంది ఉత్తమ ప్రతినాయకులు
ఉత్తమ ప్రతినాయకులుగా నంది పురస్కారం గెలుచుకున్న విజేతలు:
చెన్నుపాటి విద్య
చెన్నుపాటి విద్య (Chennupati Vidya) భారత పార్లమెంటు సభ్యురాలు మరియు సంఘ సేవిక.
ఈమె ప్రముఖ హేతువాది గోపరాజు రామచంద్రరావు; "గోరా" కుమార్తె. ఈమె విజయనగరంలో 1934 జూన్ 5 తేదీన జన్మించింది. ఈమె ఆంధ్ర విశ్వవిద్యాలయంలో చదువుకున్నది. ఈమె చెన్నుపాటి శేషగిరి రావు గారిని 1950 లో వివాహం చేసుకున్నది. వీరికి ఒక కుమారుడు మరియు ముగ్గురు కుమార్తెలు.
1974లో విజయవాడ తూర్పు నియోజకవర్గం నుండి శాసనసభకు కాంగ్రేస్ పార్టీ తరఫున పోటీ చేయటానికి విద్య అభ్యర్థిత్వం ఖరారయింది. కానీ అప్లికేషన్లో కులం, మతం అనే కాలమ్‌లో "నిల్" అని పెట్టడంతో కాంగ్రెస్ టికెట్టు రాలేదు. దీనిపై ఆగ్రహించి, ఈ విషయాన్ని ఇందిరా గాంధీ దృష్టికి తీసుకెళుతూ "కులాలు, మతాలు అవసరం లేని రోజున, ఓ కాంగ్రెస్ కార్యకర్తగా నా సేవలు కావాల్సినపుడు, నన్ను పిలవండి.. అంతవరకూ నేను ఏ పదవి కోసం, టిక్కేట్టు కోసం దరఖాస్తు చేయను" అని ఖరాఖండిగా లేఖ వ్రాయగా ఆ లేఖ ఇందిరా గాంధీపై బలమైన ముద్ర వేసింది. అలా మాటకు కట్టుబడి ఏ అభ్యర్థిత్వానికి దరఖాస్తు పెట్టలేదు. అయితే 1979లో ఓ రాత్రి అకస్మాత్తుగా ఇందిరా గాంధీ స్వయానా ఫోన్ చేసి "విజయవాడ ఎంపీ టికెట్ నీకు ఇచ్చాను విద్య... గెట్‌రెడీ" అని చెప్పగా "మేడం ఎంపీగా నేను ఫిట్ అవుతానా?" అని సందేహం వెలుబుచ్చింది. "ఐ థింక్ యూ ఆర్ ది బెస్ట్ ఛాయిస్" అన్న ఇందిరా గాంధీ భరోసాతో పోటీచేసి జనతా పార్టీ అభ్యర్థి కె.ఎల్.రావు పై లక్షపైచిలుకుల ఆధిక్యతతో గెలుపొందింది.
ఈమె విజయవాడ లోకసభ నియోజకవర్గం నుండి 1980లో మొదటిసారిగా భారత జాతీయ కాంగ్రెసు సభ్యురాలిగా 7వ లోకసభ కు ఎన్నుకోబడింది. తర్వాత మరళ 1989 లో రెండవసారి అదే నియోజకవర్గం నుండి 9వ లోకసభ కు ఎన్నుకోబడింది.
ఈమె ఆంధ్ర ప్రదేశ్ ఖోఖో సమాఖ్య ప్రెసిడెంట్ గా పదవీ బాధ్యతలను నిర్వహించారు.
ఆగష్టు 18, 2018 న విజయవాడలో మరణించారు.
లవ్ ఫెయిల్యూర్
బాలాజీ మోహన్ దర్శకత్వం లో సిద్దార్థ్, అమలా పాల్ జంటగా నటించిన ద్విభాషాచిత్రం లవ్ ఫెయిల్యూర్. ఈ చిత్ర తమిళ పేరు "కాదల్ సొదప్పువది ఎప్పిడి". ఈ చిత్రం నేటి ప్రేమజంటల స్వభావాన్ని, వారు విడిపోవడానికి గల ముఖ్యకారణాలు మరియూ వాటిని అధిగమించి ప్రేమలో నెగ్గాల్సిన విధానాలను పాత్రల ద్వారా వివరించబడింది. సిద్దార్థ్, శశికాంత్ శివాజీ, నిరవ్ షా ల స్వీయనిర్మాణంలో తెలుగు, తమిళ భాషల్లో ఎకకాలంలో నిర్మించబడిన ఈ చిత్రం ఫిబ్రవరి 17, 2012 న విడుదలైంది. ఈ చిత్రం తెలుగు, తమిళ భాషల్లో భారీవిజయాన్ని సాధించింది.
మొదటి సన్నివేశంలోనే పార్వతి (అమలా పాల్) మరియు అరుణ్ (సిద్ధార్థ్) విడిపోతారు. ఎందుకు విడిపోయారు అన్నది తరువాతి సన్నివేశం నుండి చూపించే ప్రయత్నం చేసారు. అరుణ్, పార్వతి ఒకే కాలేజీలో కలిసి చదువుకుంటుంటారు. ఈ క్రమంలో ఇద్దరూ ప్రేమలో పడతారు. ఇద్దరి మధ్య కలహాలు ఏర్పడి విడి పోతారు. పార్వతి హైయ్యర్ స్టడీస్ కోసం యుఎస్ వెళ్లాలని అందుకు సంబంధించి ప్రిపరేషన్లో బిజీగా ఉంటుంది. ఇక అర్జున్ పార్వతిని మరిచి పోవడానికి తన ఫ్రెండ్స్ తో గడుపుతుంటాడు. పార్వతి పేరెంట్స్ అరవింద్ (సురేష్), సరు (సురేఖవాణి) ల లవ్ స్టోరీ ఈ యువ జంటలో మార్పు తెస్తోంది. వీరి తో పాటు వీరి స్నేహితుల ప్రేమకథలు కూడా ఈ జంటలో పరోక్షంగా మార్పు తెస్తాయి. ఎవరి జోక్యం లేకుండా ప్రేమ జంట ఒక్కటి కావడంతో ఈ ప్రేమకథ ముగుస్తుంది.
సెలీనా జైట్లీ
సెలీనా జైట్లీ ఒక భారతీయ సినీ నటి. పలు తెలుగు చిత్రాలలో కూడా నటించింది.
నంది ఉత్తమ డబ్బింగు కళాకారిణులు
ఉత్తమ డబ్బింగు కళాకారిణిగా నంది పురస్కారం పొందిన కళాకారులు:
దేవయాని (నటి)
దేవయాని ప్రముఖ భారతీయ సినీ నటి. ఈమె తెలుగుతో బాటు తమిళ మరియు మలయాళ భాషలలో 75 చిత్రాలలో నటించింది. వీటిలో కొన్ని హిందీ సినిమాలు మరియు ఒక బెంగాళీ సినిమా కూడా ఉంది. దేవయాని పలు టెలివిజన్ ధారావాహిక లలో కూడా నటించింది. కాదల్ కొట్టై, సూర్యవంశం మరియు భారతి సినిమాలలో తన నటనకు గాను తమిళనాడు రాష్ట్ర సినిమా పురస్కారాల్లో ఉత్తమ నటి అవార్డు అందుకున్నది. ఈమె సన్ టీవీలో కొల్లంగల్ మరియు ముహూర్తం అనే ధారావాహికల్లో కూడా నటించింది.
దేవయానికి తల్లితండ్రులు పెట్టిన పేరు సుష్మా. ఈమె ముంబైలో ఒక కొంకణీ కుటుంబంలో జన్మించింది. ఈమె తండ్రి జయదేవ్, తల్లి లక్ష్మి. ఈమెకు నకుల్ మరియు మయూర్ అని ఇద్దరు సోదరులు ఉన్నారు. నకుల్ తమిళ సినిమా రంగంలో నటుడు, గాయకుడుగా పనిచేస్తున్నాడు. మయూర్ ఇటీవలే ఒక సినిమాలో నటుడుగా ఆరంగేట్రం చేశాడు. దేవయాని, తనతో కొన్ని సినిమాలలో కలిసి పనిచేసిన తమిళ సినిమా దర్శకుడు రాజకుమారన్ ను చాలా ఏళ్లుగా ప్రేమించింది. ఇరువురి పెద్దవాళ్ళు వారి ప్రేమను అంగీకరించకపోవటంతో పారిపోయి 2001 ఏప్రిల్ 9న ఒక గుడిలో పెళ్ళిచేసుకున్నారు. వీరికి ఇనియా, ప్రియాంక అని ఇద్దరు కూతుళ్లు ఉన్నారు.
ఇషా చావ్లా
ఇషా చావ్లా భారతీయ సినీ నటి. పలు తెలుగు చిత్రాలలో నటించింది..తెలుగులో ఆది కథానాయకుడుగా నటించిన "ప్రేమ కావాలి" చిత్రంతో సినీ రంగ ప్రవేశం చేసింది.
ఉష (గాయని)
ఉష (Usha) (జననం మే 29, 1980), తెలుగు నేపథ్య గాయని. ఈమె సుమారు 10 సంవత్సరాలుగా తెలుగు సినిమాలలో మధురమైన గానం చేస్తున్నది. 
ఉష గాయనిగా ప్రస్థానాన్ని "పాడుతా తీయగా" అనే "ఈ టీవీ" టెలివిజన్ ప్రోగ్రాం ద్వారా ప్రారంభించింది. ఈ కార్యక్రమం ఎస్.పి.బాలసుబ్రహ్మణ్యం గారి అధ్వర్యంలో జరుగుతుంది. ఈమె ఈ కార్యక్రమంలో మొదటి స్థానంలో నిలిచింది. ఆ తర్వాత ఈమె "జెమిని టీ.వీ" లోని "నవరాగం" అనే కార్యక్రమంలో కూడా విజేతగా నిలిచింది.
ఉష 1996 నుండి 2000 మధ్య అనేక సంగీత ప్రాధాన్యం గల టెలివిజన్ షోలలో పాల్గొన్నది. "జెమిని టెలివిజన్" వారి "ఎందరో మహానుభావులు" కార్యక్రమంలో పాల్గొని శ్రోతల, వీక్షకుల అభిమానాన్ని చూరగొంది. తర్వాత ఆమె "స్టార్ టీ.వీ" లోని "మేరీ ఆవాజ్ సునో" కార్యక్రమంలో పాల్గొని ఆల్ ఇండియా ఫైనల్స్ లోనికి ఎంపికయింది. ఆమె "జీ టీ.వీ" మరియు ఇ.ఎల్.టి.వి. వంటి వివిధ హిందీ టెలివిజన్ కార్యక్రమాలలో కూడా పాల్గొని విశేష ఖ్యాతి పొందింది.
ఆమె ప్రముఖ సంగీత దర్శకుడు వందేమాతరం శ్రీనివాస్ వద్ద తొలి అవకాశాన్ని పొందింది. ఆమె మొదట పాడిన పాట ఇల్లాలు చిత్రంలోనిది. ఆమె 2000 సంవత్సరం నుండి తెలుగు చిత్ర సీమలో నేపధ్యగాయకురాలిగా అనేక పాటలు పాడింది. తెలుగు చిత్ర సీమలో ఆమె ఇంద్ర, చిరుత, అతిధి, పౌరుడు, వర్షం, భద్ర, చిత్రం, నువ్వు నేనూ, మనసంతా నువ్వే, నువ్వులేక నేను లేను, జయం, సంతోషం, నీ స్నేహం, అవునన్నా కాదన్నా వంటీ అనేక చిత్రాలలో తన నేపధ్య గానంతో అలరించింది.
ఉష ప్రపంచ వ్యాప్తంగా 150 కార్యక్రమాలలో పాల్గొన్నది. ఆమె తన ప్రతిభా పాటవాలతో ప్రసిద్ధ గాయకులు,సంగీత దర్శకులైన ఎస్.పి.బాలసుబ్రహ్మణ్యం, శంకర మహదేవన్, హరిహరన్, మణిశర్మ, పి.సుశీల మరియు మనో వంటి వారితో కలసి వివిధ కార్యక్రమాలలో పాల్గొన్నది. 2003 లో హైదరాబాదులో జరిగిన ఆఫ్రో-ఆసియన్-గేమ్స్ లో ఎస్.పి బాలసుబ్రహ్మణ్యంతో కలసి పాడడం అతి పెద్ద విజయంగా చెప్పుకోవచ్చు.
Usha has recorded with music directors, such as Ilaiyaraaja, M. M. Keeravani, Koti, Mani Sharma, Vandemataram Srinivas, Devi Sri Prasad, Kamalakar, RP Patnaik, Chakri, Yuvan Shankar Raja, Ramana Gogula etc...
మీరా జాస్మిన్
మీరా జాస్మిన్ జాతీయ పురస్కారం అందుకున్న భారతీయ సినీ నటి. విజయవంతమైన పలు తెలుగు చిత్రాలతో బాటు తమిళ, మలయాళ చిత్రాలలో కూడా నటించింది.
ఈవిడా ప్రముఖ సంగీత విద్వాంసుడు మాండోలిన్ రాజేష్ తో ప్రేమాయణం అంటూ వీరిద్దరూ సహజీవనం చేస్తున్నారంటూ రకరకాల ప్రచారం జరిగింది . ఈమెకు దుబాయ్‌కు చెందిన సాఫ్ట్‌వేర్ ఇంజనీర్ అనిల్ జాన్ టైటస్‌తో తిరువనంతపురంలోని పాలయంకోట్టైలో గల ఎల్‌ఎంస్ చర్చిలో 2014 ఫిబ్రవరి 12 బుధవారం వివాహం జరిగింది. మీరాజాస్మిన్ అనిల్ జాన్ టైటస్ ఫిబ్రవరి 10 2014, సోమవారం రాత్రి 8.30 గంటలకు చట్టబద్ధంగా భార్యాభర్తలయ్యారు. రిజిస్టర్ అధికారి ఒకరు కొచ్చిలోని మీరాజాస్మిన్ ఇంటికి వచ్చి మీరాజాస్మిన్, అనిల్ జాన్ టైటస్‌ల సంతకాలను రిజిస్టర్‌లో పొందుపరిచారు. అదే సమయంలో ఇద్దరు పూలదండలు మార్చుకున్నారు. ఈ కార్యక్రమంలో ఇరు కుటుంబాలకు చెందిన అతి ముఖ్యమైన వారు మాత్రమే పాల్గొన్నారు. మీరా జాస్మిన్ వివాహానంతరం నటిస్తానని తెలిపింది.
కిరాతార్జునీయం
కిరాతార్జునీయం 6 వ శతాబ్దంలో మహాకవి భారవి చే రచింపబడిన సంస్కృత పద్య కావ్యం. ఈ కావ్యం అర్జునుడు మరియు మారు వేషంలో ఉన్న శివుని మధ్య జరిగిన యుద్దాన్ని తెలుపుతూ రాయబడింది. సంస్కృతం లోని ఆరు మహా కావ్యాలలో ఒకటిగా కిరాతార్జునీయం కొనియాడబడింది. ఈ కావ్య రచనా శైలి . పద ఎన్నిక మరియు అద్భుత వర్ణన, సంస్కృత పండితుల ప్రశంసలు పొందింది.
ఈ కావ్యంలో ఎక్కువగా వీర రసం బాగా వర్ణించబడింది. ఇందులో కవి మహాభారతంలో వనపర్వంలోని ఒక చిన్న భాగాన్ని తీసుకుని వర్ణించాడు. పాండవులు వనవాసానికి వెళ్ళినపుడు ద్రౌపది, మరియు భీముడు కౌరవులతో యుద్ధం ప్రకటించమని ధర్మరాజును బలవంతం చేస్తారు. కానీ ఆయన అందుకు అంగీకరించడు.చివరగా ఇంద్రుడి సలహాతో అర్జునుడు అడవిలో తపస్సు చేసి శివుణ్ణి మెప్పిస్తాడు.శివుడు అందుకు ప్రీతి చెంది ఏమైనా వరం ఇవ్వాలని నిర్ణయించుకుంటాడు.
అదే అరణ్యం ప్రాంతంలో మూకాసురుడు అనే రాక్షసుడు ఎలుగుబంటి రూపంలో తిరుగుతుంటాడు. అది ఒకసారి అర్జునుణ్ణి చూసి మీదకు దూసుకురాబోతుంది. అప్పుడు శివుడు కిరాతుడి రూపంలో అక్కడికి వస్తాడు. ఇద్దరూ కలిసి దానివైపు ఒకేసారి బాణం వేస్తారు. అది చనిపోతుంది. అయితే ఎవరు బాణం ముందు వేశారో సందిగ్ధం మొదలౌతుంది. చివరకు వివాదంగా మారి యుద్ధానికి దారితీస్తుంది. ఆ యుద్ధంలో ఎంతసేపైనా అర్జునుడు కిరాతుని ఓడించలేక పోతాడు. చివరకు తప్పు తెలుసుకుని శివుణ్ణి శరణు వేడుకుంటాడు. శివుడు అతని పరాక్రమానికి మెచ్చి చాలా శక్తివంతమైన పాశుపతాస్త్రం ప్రసాదిస్తాడు. ఆ ఆయుధమే అర్జునుడు మహాభారత యుద్ధ సమయంలో కర్ణుని సంహరించడానికి వాడాడు.
సంస్కృత మహాభారత కావ్యంలో భాగమైన కిరాతార్జునీయములో ఇంద్రకీల పర్వతం పై అర్జనుడికి, కిరాతుడి అవతారంలో ఉన్న శివుడికి మధ్య యుద్ధం జరిగింది. అయితే ఇంద్రకీల పర్వతం గురించి దేశవ్యాప్తంగా ప్రజల్లో అనేక అభిప్రాయములున్నవి. కిరాతార్జునీయాన్ని వ్రాసిన భారవి ఉత్తరభారత దేశానికి చెందినవాడు కనుక, తన ప్రకారం ఇంద్రకీల అనగా హిమాలయాల్లో భగీరధ నది (గంగా నది) ఒడ్డున ఉన్న పర్వతమని 
, పూర్వం కవులు సర్వసాధారణంగా తమ కావ్యాల్లో స్థానికంగా లేక చేరువలో ఉన్న భౌగోళిక ప్రదేశాలను మాత్రమే పేర్కొనేవారని పలువురి అభిప్రాయం. కిరాతార్జునీయాన్ని శ్రీనాధుడు తెలుగులోకి అనువదించి విజయవాడ నగరంలో కృష్ణానది ఒడ్డున ఉన్న కొండని ఇంద్రకీలాద్రిగా భావించి, శివుడిని బోయవాడి అవతారంలో పరిచయం చేయడం వలన తెలుగువారు కిరాతార్జునీయం కథ విజయవాడ ఇంద్రకీలాద్రిపై జరిగిందని నేటికీ భావిస్తున్నారు. అలాగే కిరాతార్జునీయాన్ని కన్నడ భాషలోకి అనువదించుటవలన కర్నాటక రాష్ట్రంలో కొప్పల్ జిల్లాలో పల్కిగుండు అనే కొండ ప్రదేశం ఈ పేరున ఉంది.. బౌద్ధ మతము మరియు హిందూ మతము విరాజిల్లుతున్న ఇండొనేషియా దేశంలోని హిందువులు అక్కడ ఉన్న ఒక పర్వతాన్ని ఇంద్రకీల పర్వతంగా భావిస్తున్నారు.
ఇంద్రకీలాద్రి పర్వతం
కర్బన రసాయనశాస్త్రంలో నామకరణ విధానం
ఒక మూలకానికి ఇలా IUPAC పేరు పెట్టడంలో మూడు దశలు ఉన్నవి:
అవి:
వివరణ :
1.వరుస పొడవైన కర్బన చైనును ఎన్నుకోవడం:ఇచ్చిన కర్బన సమ్మేలనంలో పొడవైన వరుస కర్బన చైనును ఎన్నుకోవాలి. ఆ వరుస కర్బన చైను సమాంతరంగా లేదా క్రిందకు పైకు ఉండవచు. 
2.వరుస పొడవైన కర్బన చైనుకు పేరు పెట్టడం:ఇచ్చిన కర్బన సమ్మేలనంలో పొడవైన వరుస కర్బన చైనును 
ఎన్నుకొనిన తరువాత ఆ కర్బన చైనుకు నంబరు ఇవ్వాలి. ఆ నంబరు కూడిక గుణక సిద్దాంతాన్ని పాటించాలి.ఈ సిద్దాతంలో అదనపు మూలకనికి తక్కువ నంబరు ఇవ్వాలని చెప్పబడింది. 
చైనుకు కర్బన పరమాణువుల బట్టి పేరు ఇవ్వాలి. 
ఉదాహరణ: 
3 అదనపు మూలకాలను గుర్తించి తగిన పేరు ఇవ్వడం: కర్బన మూలకంలో ఇతర మూలకాలను గుర్తించి తగిన పేరు ఇవ్వాలి. 
ఉదాహరణ:
CH3 వుంటే మీథేన్ 
CH2 వుంటే ఇథేన్ 
Cl2 వుంటే క్లోరో 
Br2 వుంటే బ్రోమో 
I2 వుంటే ఐయొడొ 
ఈ అదనపు మూలకం వున్న నంబరును కూడ ఆ పేరు ముందు వుంచాలి. 
ఉదాహరణ:
Cl2 అనే మూలకం 2 అనే నంబరు గల కర్బన్ దగ్గర వుంటె "2-క్లోరో "అని పేరు ఇవ్వాలి. 
Note:ఇది OME, OH...వంటివి వుంటె వర్తించదు.
కావలి ప్రతిభా భారతి
కె. ప్రతిభా భారతి (జననం ఫిబ్రవరి 6 1956) ఆంధ్రప్రదేశ్ కు చెందిన రాజకీయ నాయకురాలు. ఆంధ్రప్రదేశ్ రాష్ట్ర శాసనసభ మొట్ట మొదటి మహిళా అధ్యక్షురాలు (1999–2004) . ఆంధ్రప్రదేశ్ రాష్ట్ర సాంఘిక సంక్షేమ శాఖ మంత్రిగా 1983, 1985 మరియు 1994 లోనూ మరియు ఉన్నత విద్యాశాఖ మంత్రిగా 1998 లోనూ పనిచేసింది. తెలుగుదేశం పార్టీ తరపున ఈ పదవులన్నీ అలంకరించింది.
ఈవిడ శ్రీకాకుళం జిల్లా కావలి గ్రామంలో ఒక దళిత కుటుంబంలో జన్మించింది. ఈమె తండ్రి కె .పున్నయ్య, శాసనసభ్యుడిగా ఎన్నుకోబడ్డాడు.
బొమ్మకంటి శ్రావణ్ కుమార్
ఇతను కరీంనగర్ జిల్లా, మల్యాల మండలం, బల్వంతాపూర్ గ్రామానికి చెందినవాడు.
తెలుగు కవితలు రాయడంలో గొప్ప పట్టు కలిగినవాడు. అంతే కాకుండా ప్రముఖ తెలుగు దిన పత్రికలో ఉపసంపాదకులు, అనువాదకులు.
సుధా మూర్తి
పద్మశ్రీ సుధా మూర్తి (), ఒక భారతీయ సంఘ సేవకురాలు మరియు రచయిత్రి. కంప్యూటర్ ఇంజనీర్ గా జీవితాన్ని ప్రారంభించి ఇన్‍ఫోసిస్ ఫౌండేషన్ మరియు ప్రజారోగ్య విభాగాలలో కీలక పాత్రలను పోషిస్తున్నారు.. ఈవిడ పలు అనాధాశ్రమాలను ప్రారంభించింది. అలాగే గ్రామీణాభివృద్దికి సహకరించింది. కర్ణాటక లోని అన్ని ప్రభుత్వ పాఠశాలలకు కంప్యూటర్లు అందించి తద్వారా పేద విద్యార్థులు కూడా ఉచితంగా కంప్యూటర్ జ్ఞానాన్ని పొందగలిగేందుకు తోడ్పడినది. హార్వర్డ్ విశ్వవిద్యాలయంలో భారతీయ గ్రంధాలతో ది మూర్తి క్లాసికల్ లైబ్రరీ ఆఫ్ ఇండియా ప్రారంచించింది.. తన వృత్తి జీవితంతో బాటు ఈవిడ ఒక మంచి ఉపాధ్యాయురాలు మరియు కాల్పనిక రచనలు కూడా చేస్తుంది. ఈమె రచించిన కన్నడ నవల డాలర్ సొసే (డాలర్ కోడలు) ఆంగ్లములో గా అనువదించబడింది. తర్వాత ఇదే నవల 2001 లో లో ధారావాహికగా ప్రసారమైనది.
ఆగస్టు 19, 1950 వ సంవత్సరము శనివారం నాడు కర్ణాటక రాష్ట్రం హావేరీ జిల్లా షిగ్గాన్ లో కుటుంబంలో జన్మించింది. తండ్రి ఎస్. ఆర్. కులకర్ణి వైద్యుడు. బాల్యమంతా తల్లి తండ్రులు, తాతయ్య మరియు నానమ్మ ల మధ్య గడిచింది.. ఈ అనుభవాలతోనే పెద్దయ్యాక How I Taught my Grandmother to Read & Other Stories". అనే పుస్తకాన్ని రచించింది. ఇన్ఫోసిస్ ఫౌండేషన్ ద్వారా హెచ్. ఆర్. కాదిం దివాన్ బిల్డింగ్ హౌసింగ్ మరియు లలో కంప్యూటర్ సైన్స్ విభాగాలను ] మరియు లోని నారాయణరావ్ మెల్గిరి స్మారక న్యాయ కళాశాల లను ప్రారంభించడానికి భూరి విరాళాలను అందజేసింది.
సుధా ఎలక్టికల్ ఇంజనీరింగ్ పట్టాను నుండి తరగతి మొత్తానికి ప్రధమురాలిగా నిలిచి నుండి స్వర్ణ పతకం అందుకొని పూర్తిచేసింది. తర్వాత కంప్యూటర్ సైన్స్ లో మాస్టర్ డిగ్రీని నుండి తరగతిలో ప్రధమురాలిగా నిలిచి స్వర్ణపతకం అందుకొని పూర్తిచేసింది.
విద్యాభ్యాసం పూర్తి చేసుకొని భారతదేశ అతిపెద్ద ఆటో పరిశ్రమ ఐన లో మొట్టమొదటి మహిళా ఇంజనీర్ గా ఉద్యోగం సాధించింది. అప్పటికి ఈ సంస్థలో కేవలము పురుషులకే స్థానం కల్పించేవారు. దీనిని ప్రశ్నిస్తూ ఆవిడ ఆ సంస్థ అధ్యక్షుడికి ఒక పోస్టుకార్డు రాసింది. దీనిని స్పందించిన ఆయన ఆవిడకు ప్రత్యోకంగ ముఖాముఖి (Interview) నిర్వహించి, అప్పటికప్పుడు నియామక ఉత్తర్వులు అందించాడు. ఆ సంస్థ పూనా శాఖలో పనిచేస్తున్నపుడే ఆవిడకు ఎన్.ఆర్.నారాయణ మూర్తి తో పరిచయమై తర్వాతి కాలంలో వారిద్దరు వివాహం చేసుకోవడానికి దారితీసింది.
ఇన్ఫోసిస్ ఫౌండేషన్ అధినేతగా పలు సేవలు అందిస్తున్నారు. అలాగే ఇన్ఫోసిస్ మరియి పెట్టుబడిదారీ సంశ్థ ఐన కెటారామన్ వెంచర్స్ సంస్థలకు తెర వెనుక ముఖ్స్య పెట్టుబడిదారుగా వ్యవహరిస్తున్నారు.
ఈవిడ మంచి రచయిత్రి కూడా. కాల్పనిక సాహిత్యంపై పలు రచనలు కూడా చేశారు. ముద్రణా సంస్థద్వారా దాతృత్వం, ఆతిధ్యం మరియు స్వీయ పరిపూర్ణత (self-realization ) లపై కాల్పనిక పాత్రల ద్వారా ఆమె రచించిన పలు పుస్తకాలు ప్రచురింపబడ్డాయి.. ఈమె రచించిన "How I Taught My Grandmother to Read & Other Stories" అనే పుస్తకము దాదాపు పదహైదు భాషలలో తర్జుమా చేయబడింది. . ఆమె ఈ మధ్యనే రచించిన గ్రంథము "The Day I Stopped Drinking Milk". . ఈవిడ ఇతర రచనలు "Wise and Otherwise", "Old Man and his God" and "Gently Falls the Bakula".
మేంగోస్టీన్
మేంగోస్టీన్ (Mangosteen) చెట్లు ఆగ్నేయ ఆసియా (South East Asia) ఖండంలోను మరియూ కొలంబియా దేశాల్లోను కనిపిస్తాయి. వీటి శాస్త్రీయ నామం గార్సీనియా మాంగోస్టానా (Garcinia Mangostana).
రుచిలో మేంగోస్టీన్ ను Queen of Fruits (పండ్లకు రాణి) గా పేర్కొనవచ్చు. టెన్నీసు బంతి కంటే కొద్దిగా చిన్నగా ఉండే మేంగోస్టీన్ కాయలు తినడానికి చాలా తీపిగా ఉంటాయి. కాయ పై తోలు ముదిరిన తాటి కాయ వలే నలుపు-ఎరుపు రంగుల సమ్మేళంతో ఉంటుంది. మందంగా ఉండే తోలు లోపల భాగం ఎరుపు రంగులో ఉంటుంది. తినగలిగే భాగం తొనల రూపంలో తెల్లగా ఉంటుంది. సుమారు 2 - 4 విత్తనాలు ఉంటాయి.
పుష్కలంగా నీటి సదుపాయంతో పాటూ తేమ అధికంగా ఉండే ప్రాంతాల్లో పెరిగే ఈ వృక్షాలు 6 నుండి 25 మీటర్ల ఎత్తు ఎదుగుతాయి. నేడు మేంగోస్టీన్ చెట్ల సాగు దక్షిణ భారతదేశంలో ఉన్న తమిళనాడు, కర్నాటక, కేరళ రాష్ట్రాల్లో జరుగుచున్నది. ఆంధ్ర ప్రదేశ్ లో ఉన్న కోస్తా ప్రాంతాల్లో కూడా మేంగోస్టీన్ సాగు చేపట్టవచ్చును.. నర్సరీలలో మేంగోస్టీన్ మొక్కలను సాధారణంగా విత్తనంనుండి అభివృద్ధి చేస్తారు. మాంగోస్టీన్ పండు నుండి తీసిన విత్తనాలు బయట వాతావరణంలో 5 రోజులకంటే ఎక్కువ కాలం జీవించవు. కనుక విత్తనాలు తీసిన తరువాత నీడలో శుభ్రంగా ఆరబెట్టి సారవంతమైన మట్టి ఉన్న నర్సరీ ప్యాకెట్లలో 1 సెంటీ మీటరు లోతులో నాటి నీడన పెట్టాలి. విత్తనాలు నాటిన 30 నుండి 40 రోజుల్లో మొలకెత్తుతాయి. 60 రోజుల తర్వాత మొక్కలను పెద్ద ప్యాకెట్లలోకి మార్చాలి. 24 నుండి 36 నెలల తర్వాత మొక్కలను బాగా దున్నిన పొలంలో మొక్కకు మొక్కకు 7x7 లేక 8x8 మీటర్ల దూరం ఉండేటట్లు మొక్కలను నాటుకోవాలి. విత్తనం నాటిన తర్వాత 5 నుండి 6 సంవత్సరాల వయసునుండి కాయలు ఫలిస్తాయి. కర్నాటకలో ఉన్న నీలిగిరి కొండ ప్రాంతంలో మేంగోస్టీన్ చెట్లు రెండు సార్లు పంట పండుతాయి. ఆగస్టు-అక్టోబరు నెలల్లోను ఒక సారి, మరియు ఏప్రిల్-జూన్ నెలల్లోను మరో సారి కొత కోస్తారు. ఒక ఎకరంలో 100 చెట్లు పడతాయి. 10 సంవత్సరాల వయసుగల మేంగోస్టీన్ చెట్టు సుమారు 100 కేజీల కాయలను ఇస్తుంది. మేంగోస్టీన్ చెట్ల ఎదుగుదల మొదటి 4 లేక 5 సంవత్సరాలు చాలా మెల్లగా ఉంటుంది. అందువలన రైతులు సాధారణంగా ఐదు అంతకంటే ఎక్కువ వయసుగల మొక్కలను నేరుగా నర్సరీలనుండి ఒక్కొక్కటీ 200 రూపాయలకు చొప్పున కొనుగోలు చేసి భూమిలో నాటుకుంటారు. మేంగోస్టీన్ సాగు సాధారణంగా కోకొవా సాగువలె కొబ్బరిచెట్ల నీడలో జరుగుతుంది. కేరళ రాష్ట్రంలో మేంగోస్టీన్ కు అనుబంధ పంటగా రేంబుటాన్ (Rambutan) పండిస్తారు.
మేంగోస్టిన్ కాయల్లో కాల్షియం, ఫాస్ఫరస్, ఐరన్, థయామిన్, రిబోఫ్లావిన్, నియాసిన్ మరియు అస్కార్బిక్ ఆసిడ్ వంటివి ఉంటాయి. మేంగోస్టీన్ గుజ్జును నేరుగా తినడమే కాకుండా ఐస్ క్రీముల్లోను, షరబత్తుల్లోను వాడుకోవచ్చును. ఆకులు, చెట్టు బెరడు, పండు తొక్క వంటివి విరేచనాలు, ప్రేగుల సమస్యలు, డయేరియా, గనేరియా, ఎగ్జిమా, వరిబీజము వంటి సమస్యలకు ఉపయోగపడతాయి. చెట్టు కాండంతో కలపకు ఉపయోగపడుతుంది.
హోల్ సేల్ మార్కెట్లో కేజీ మేంగోస్టీన్ కాయలు 200 రూపాయల ధర పలుకుతున్నది. ఒక్కొక్క చెట్టు సుమారు 20 వేల రూపాయల అదాయం ఇస్తుంది. ఎకరానికి సుమారు 2 లక్షల రూపాయల నికర లాభం వస్తుంది. గ్రామాల్లో నివసించే ప్రజలకు మేంగోస్టీన్ కాయలు గురించి అవగాహన లేకపోయినా ముంబైయి, చెన్నై, హైదరాబాద్, ఢిల్లీ, కలకత్తా వంటి మెట్రో నగరాల్లో కిలో కాయల ధర సుమారు 650 రూపాయలు పలుకుతున్నది.
మునిపల్లె సుబ్బయ్య
మునిపల్లె సుబ్బయ్య తొలి తెలుగు సినిమా కథానాయకుడు, సుప్రసిద్ధ రంగస్థల నటుడు. ఈయన అసలు పేరు వల్లూరి వెంకట సుబ్బారావు. గుంటూరు జిల్లా, మునిపల్లె గ్రామంలో జన్మించడం వలన ఆ తర్వాత మునిపల్లె సుబ్బయ్య, మునిపల్లె వెంకట సుబ్బయ్యగా వ్యవహరించబడ్డాడు. ఈయన వెంకటగిరి రాజా వారిచే "నటశేఖర" బిరుదు పొందాడు. అప్పట్లో సురభి సమాజంలో అత్యధిక పారితోషకం తీసుకునే నటుడు సుబ్బయ్యనే.
1929లో తండ్రి చనిపోవడంతో సుబ్బయ్య స్వగ్రామమైన మునిపల్లెకు తిరిగివచ్చాడు. హెచ్.ఎం.రెడ్డి కోరిక మేరకు దొరస్వామి నాయుడు (భక్తప్రహ్లాద సినిమాలో ఇంద్రుడు పాత్రధారి) మునిపల్లె వెళ్ళి సుబ్బయ్యను బొంబాయికి తీసుకుని వచ్చాడు.
1931లో హెచ్.ఎమ్.రెడ్డి రూపొందించిన తొలి టాకీ చిత్రం భక్త ప్రహ్లాదలో హిరణ్యకశపునిగా నటించి మునిపల్లె వెంకటసుబ్బయ్య చరిత్ర సృష్టించాడు. ఈయన తొలి తెలుగు కథానాయకుడే కాక, తెలుగు సినిమాలలో తొలిసారిగా ద్విపాత్రాభినయం చేసిన ఘనత కూడా సాధించాడు. 1937లో రూపొందిన సతీ సులోచన అనే చిత్రంలో రావణబ్రహ్మగా, ఇంద్రజిత్‌గా అలరించి ఓ కొత్త ప్రక్రియకు నాంది పలికాడు. ఆ తరువాత ద్రౌపదీ మానసంరక్షణం, సతీ సావిత్రి తదితర చిత్రాల్లో నటించాడు సుబ్బయ్య. హెచ్‌.ఎం.రెడ్డి దర్శకత్వంలో రూపొందిన 'సతీ సావిత్రి'లో సుబ్బయ్య యమధర్మ రాజు పాత్రను పోషించాడు.
మిస్ మీనా
పొట్టి శ్రీరాములు తెలుగు విశ్వవిద్యాలయం లో అసిస్టెంట్ ప్రొఫెసెర్ గా పనిచేస్తున్న డా. పెద్ది రామారావు ఈ ప్రాజెక్టు సమన్వయకర్తగా వ్యవహరిస్తున్నారు. తెలుగు నాటకరంగంలో యువతీయువకుల భాగస్వామ్యాన్ని మరింతగా పెంపొందించడంకోసం ఆర్టిస్ట్స్ ఇన్ రెసిడెన్సి ప్రోగ్రాం అనే కార్యక్రమాన్ని ప్రారంభించడం జరిగింది. నటన, నాటకరంగం పట్ల ఆసక్తి ఉన్న యువతీయువకుల్ని ఎంపికచేసుకొని వారిని విశ్వవిద్యాలయానికి ఆహ్వానించి, ప్రతి నెల ఉపకారవేతనం అందిస్తూ వారితో ఒక కళా బృందాన్ని ఏర్పాటుచేసి, వారందరికి గౌరవప్రధమైన స్థాయిలో ఉపకార వేతనం అందిస్తూ నిష్ణాతులైన ఉపాధ్యాయులచే ప్రత్యేక శిక్షణ ఇప్పించి, వారిచేత దేశవ్యాప్తంగా నాటక ప్రదర్శనలు ఇప్పిస్తూ, నాటకరంగం పట్ల యువతలో మక్కువ పెంచడం ఈ కార్యక్రమం యొక్క ముఖ్య ఉద్దేశం. ఇలా ప్రతి సంవత్సరం రెండు మూడు బృందాలకు శిక్షణ ఇవ్వడం జరుగుతుంది. తద్వారా మరిన్ని మంచి నాటకాలు తెలుగు నేలమీద పుట్టుకొస్తాయని థియేటర్ ఔట్రీచ్ యూనిట్ విశ్వాసం.
ఆర్టిస్ట్స్ ఇన్ రెసిడెన్సి ప్రోగ్రాంలో భాగంగా థియేటర్ ఔట్రీచ్ యూనిట్ తయారుచేసిన మొదటి నాటకం మిస్ మీనా, రెండవ నాటకం అడ్వెంచర్స్ ఆఫ్ చిన్నారి. మిస్ మీనా ఒక విశేష ప్రజాదరణ పొందిన నాటకం. దీనిని శ్రీ రాజీవ్ కృష్ణన్ దర్శకత్వ పర్వవేక్షణలో ఇండ్ల చంద్రశేఖర్ రూపొందించారు. రాజీవ్ కృష్ణన్ దర్శకత్వంలో ఈ నాటకం ఆంగ్లంలో దేశవ్యాప్తంగా అనేక నగరాల్లో ప్రదర్శింపబడుతున్నది.
తెలుగులోకి అనువదించబడిన ఈ నాటకం 2013 జనవరి 20న మిమిక్రి సామ్రాట్ పద్మశ్రీ నేరెళ్ల వేణుమాధవ్ గారి జన్మదిన వేడుకల సందర్భంగా హన్మకొండ లోని నేరెళ్ల వేణుమాధవ్ కళా ప్రాంగణంలో మొదటి ప్రదర్శన జరిగింది. అనంతరం రాష్ట్రంలోని వివిధ ప్రాంతాలలో (హైద్రాబాద్, ఒంగోలు, నరసరావుపేట, గుంటూరు, ఖమ్మం, భద్రాచలం, కొత్తగూడెం, మిర్యాలగూడెం, వైజాగ్, శ్రీకాకుళం, తెనాలి, కందులూరు, అదిలాబాద్, రేపల్లె, కొండపల్లి) ప్రదర్శించి, 2014 మార్చి 23 నాటికి 83 ప్రదర్శనలు పూర్తిచేసుకుంది.,
తుమ్మలపెంట ఊరంతా మేళతాళాలతో మిస్ మీనాకు స్వాగతం పలకడానికి సిద్ధమవుతోంది. తమ ఊరిలో పుట్టి పెరిగిన ఒక సాధారణమైన పిల్ల దేశం గర్వించే కథానాయికగా గుర్తింపుపొంది, పదిహేనేళ్ల తర్వాత మళ్లీ తమ గ్రామానికి వస్తోంది. ఆవిడ దయ ఉండాలే గాని తమ కష్టాలన్నీ తీరిపోతాయని వారి ఆశ. మీనా వస్తుంది. అందరి కష్టాలు తీరుస్తానంటుంది. తన ఆత్మకథనే ఆధారంగా చేసుకొని అదే ఊరిలో సినిమా చిత్రీకరణ కూడా చేస్తుంది. "అయితే నాదో చిన్న కోరిక ! తీరుస్తారా ?" అంటూ గ్రామ ప్రజలంతా నిశ్చేష్టులయ్యే కోరిక ఒకటి కోరుతుంది. తుమ్మలపెంట ప్రజానీకం ఆమె కోరిక తీరుస్తారా ! లేదా ! అన్నది నాటక ఇతివృత్తం.
తెలుగు నాటకరంగంలో ఆసక్తి కలిగిన యువకులకు ఈ నాటకంలో నటించడానికి థియేటర్ ఔట్రీచ్ యూనిట్ (టి.ఓ.యు) లో శిక్షణ ఇచ్చారు. వారితో ఈ నాటకాన్ని ఎన్నో ప్రాంతాల్లో ప్రదర్శించారు. దీనిలో
దర్శకత్వం - చంద్రశేఖర్ ఇండ్ల; దర్శకత్వ పర్యవేక్షణ - రాజీవ్ కృష్ణన్; సంగీతం - ఎజిల్ మతి; నృత్యం - గిరీష్ చంద్ర; ప్రాజెక్ట్ ఎక్ష్జిక్యూటీవ్, లైటింగ్ - షేక్ జాన్ బషీర్.
ప్రదర్శన నిర్వాహణ బాధ్యతను (ప్రాజెక్ట్ అడ్మినిస్ట్రేటర్) స్వీకరించగా, ప్రణయ్‌రాజ్ వంగరి (ప్రాజెక్ట్ అసిస్టెంట్) సహకారం అందించారు. ఈ కార్యక్రమంలో ఆచార్య అనంతకృష్ణన్ (డీన్, యస్.యన్. స్కూల్), డా. యన్.జె. బిక్షు (హెడ్, థియేటర్ ఆర్ట్స్), రాజీవ్ వెలిచేటి (ప్రొఫెసర్, థియేటర్ ఆర్ట్స్), నౌషాద్ (ప్రొఫెసర్, థియేటర్ ఆర్ట్స్), బిజు శ్రీథరన్, శివ ప్రసాద్, రాంమోహన్ తదితరులు ఉపాధ్యాయులుగా పాల్గొన్నారు.
చాట్ల శ్రీరాములు
చాట్ల శ్రీరాములు (డిసెంబరు 5, 1931 - డిసెంబర్ 18, 2015) ప్రముఖ తెలుగు నాటకరంగ నిపుణుడు మరియు సినిమా నటుడు.
శ్రీరాములు గడ్డి అచ్చయ్య, అచ్చమ్మ దంపతులకు 1931 డిసెంబరు 5 తేదీన బెజవాడలో జన్మించాడు. పన్నెండు సంవత్సరాల వయసులో విజయవాడలో దేశిరాజు రామారావు దర్శకత్వంలో ప్రదర్శించిన ‘మేవాడు పతనం’ అనే హిందీ నాటకంలో ఓ బాలుని పాత్ర ద్వారా రంగస్థల ప్రవేశం చేశాడు. బి.కాం. చదువుతున్న రోజుల్లో నటుడు కావాలన్న కాంక్ష, నాటకం పట్ల ఉత్సాహాన్ని పెంచుకొన్నాడు. చివరి సంవత్సరంలో ఉన్నప్పుడు విశాఖపట్నంలో ఆంధ్ర విశ్వవిద్యాలయం వారు నిర్వహించే అభ్యుదయ నాటక ఉత్సవాల్లో ఎస్.ఆర్.ఆర్. కళాశాల పక్షాన ‘మాస్టర్జీ’ నాటకాన్ని ప్రదర్శించారు. అందులో శ్రీరాములు ఉత్తమ నటుడిగా బంగారు పతకాన్ని కైవసం చేసుకున్నాడు.
13 సంవత్సరాల వయసులో తన మేనమామ కుమార్తె ఆదిలక్ష్మితో 1944, ఏప్రిల్ 16న వివాహం జరిగింది. ఇద్దరు కూతుళ్లు, ఇద్దరు కుమారులు. గతంలోనే ఒక కుమార్తె, ఒక కుమారుడు మరణించారు. మరో కుయారుడు దక్షిణ మధ్య రైల్వేలో ఉద్యోగం చేస్తున్నాడు.
అనేక విశ్వవిద్యాలయాలు తమ రంగస్థల శాఖకు అధిపతిగా నియమించాయి. ఉమ్మడి రాష్ట్రంలోని తెలుగు విశ్వవిద్యాలయం, ఆంధ్రా విశ్వవిద్యాలయం, ఉస్మానియా విశ్వవిద్యాలయం వంటి కళాశాలలో సుమారు 26 సంవత్సరాలపాటు నాటకరంగ ప్రొఫెసర్ గా విధులు నిర్వహించారు. లండన్ లోని బ్రిటీష్ డ్రామా లీగ్ లో 1970లో నాటక ప్రయోక్తగా, ఆచార్యునిగా శిక్షణ పొందారు.
గత కొంతకాలంగా అనారోగ్యంతో బాధపడుతున్న శ్రీరాములు సికింద్రాబాద్ రైల్వే ఆసుపత్రిలో చికిత్స పొందుతూ 2015, డిసెంబర్ 18 శుక్రవారం మృతి చెందారు.
కైవారం బాలాంబ
కైవారం బాలాంబ (1849 - 1944) ప్రముఖ అన్నదాత.
ఈమె 1849లో గుంటూరు జిల్లా, అంగలకుదురు గ్రామంలో జన్మించింది. సుబ్బన్నసూరి మరియు వెంకమాంబ ఈమె తల్లిదండ్రులు. చిన్నప్పుడే రామాయణం, భాగవతం వంటి పురాణ గ్రంథాల సారాన్ని గ్రహించారు. కైవారం సుబ్బన్న గారితో వివాహం జరిగి భర్తతో మంగళగిరి అత్తవారింటికి వచ్చారు. అనతికాలంలోనే భర్త మరణించారు. మంగళగిరి నరసింహస్వామిని ఉపాసించి దేవుని సేవలోనే శేషజీవితాన్ని గడిపారు. కొంతకాలం తపస్సు చేసి గ్రామంలో అన్నదానం ప్రారంభించారు. నిరాడంబరత, స్వపరభేదం లేని సమదృష్టి, ప్రశాంత చిత్తం వీరి వ్యక్తిత్వ లక్షణాలు. ఈమె మొదలుపెట్టిన అన్నదానం ప్రజల, దాతల ఆదరణకు నోచుకొని క్రమంగా విస్తృతమై వందలాది మంది భక్తులకు బాటసారులకు అన్నదానం చేసే స్థాయికి ఎదిగింది. మంగళగిరి తిరునాళ్ల సమయంలో వేలాది మంది యాత్రికులు వీరి సత్రంలో భోజనాలు చేసేవారు. 1926లో మంగళగిరి అన్నపూర్ణ సత్రం పేరుతో ఒక ధర్మ సంస్థను స్థాపించారు.
ఈమె 95 సంవత్సరాల వయసులో 1944 ఆగష్టు 12 తేదీన పరమపదించారు.
ఆవేటి పూర్ణిమ
ఆవేటి పూర్ణిమ (మార్చి 1, 1918 - నవంబరు 26, 1995) ప్రముఖ తెలుగు రంగస్థల నటీమణి.
ఈమె 1918, మార్చి 1న అత్తిలి లో నడియేటి పడవలో సురభి లక్ష్మమ్మ మరియు వనారస గోవిందరావు లకు జన్మించారు. ఈమె 15వ ఏటనే ఆవేటి రామయ్య గారిని వివాహమాడారు.
ఈమె 1995 నవంబరు 26 తేదీన ఏలూరు లో స్వర్గస్తులయ్యారు.
తెలుగు టాకీ యుగ ప్రారంభంతో ప్రముఖ నటీమణులు సినిమాకి వెళ్ళిన తరుణంలో నాటకరంగంలో స్త్రీ పాత్రధారిణులకు కొరత ఏర్పడింది. ఈ స్థితిలోనే పూర్ణిమ రంగస్థలంమీద అవతరించింది. పుట్టింటివారి శిక్షణలో బాలనటిగా ఈమె నటనా జీవితం మొదలైంది. వివాహానంతరం 1936 లో శ్రీ శారదా మనోవినోదిని పేరిట స్థాపించిన స్వంత నాటక కంపెనీలో నాయిక పాత్రధారిణిగా ఎంతో ప్రజాదరణను చేకూర్చుకొంది. "ఆనాటి ప్రసిద్ధ నటులందరి ప్రక్కన అన్ని నాటకాల్లోనూ ఆవేటి పూర్ణిమ స్త్రీ పాత్రలు ధరించారు. ఈవిడ పౌరాణిక పాత్రలే కాకుండా చారిత్రక పాత్రలు కూడా ధరించారు. 1944లో పూర్ణిమా ఆర్టు థియేటర్సును స్థాపించి స్వీయ సారథ్యంలో ఎన్నో నాటకాలను సమర్ధవంతంగా నిర్వహించి పేరు ప్రఖ్యాతులు పొందారు. సత్యభామ, సక్కుబాయి, సావిత్రి, చిత్రాంగి, ప్రమీల, చంద్రమతి, మల్లమాంబ, కమల వంటి నాయిక పాత్రలు ఆమె నటజీవితంలో మైలురాళ్లుగా నిలిచాయి.
మొదలైన నాటకాలలో స్త్రీ పాత్రలన్నిటిని నటించేది."
మహంకాళి
మహంకాళి 2013 మార్చి 8న విడుదలైన్ తెలుగు చిత్రం. డా.రాజశేఖర్, మధురిమ ప్రధాన పాత్రధారులుగా జీవిత దర్శకత్వంలో తెరకెక్కిన చిత్రం.
దేవుడు చేసిన మనుషులు (2012 సినిమా)
శ్రీ వెంకటేశ్వర సినీ చిత్ర పతాకం పై బీ.వీ.ఎస్.ఎన్. ప్రసాద్ నిర్మించిన చిత్రం దేవుడు చేసిన మనుషులు. పూరీ జగన్నాథ్ దర్శకత్వం వహించిన ఈ చిత్రంలో రవితేజ, ఇలియానా, ప్రకాష్ రాజ్, బ్రహ్మానందం, కోవై సరళ, సుబ్బరాజు ముఖ్య పాత్రలు పొషించారు. ఈ చిత్రానికి రఘు కుంచె సంగీతం అందించారు. ఈ చిత్రం కేవలం 2 నెలలలోనే చిత్రీకరణ పూర్తిచేసుకుంది. భారీ అంచనాల నడుమ 2012 ఆగస్టు 15 న విడుదలైన ఈ చిత్రం పరాజయం పాలైంది.
అక్షయ తృతీయ రోజు అలిగిన లక్ష్మి దేవి (కోవై సరళ)ని బుజ్జగించడానికి విష్ణు మూర్తి (బ్రహ్మానందం) చెప్పిన కథతో ఈ సినిమా కథ మొదలవుతుంది. హైదరాబాదులో అనాథగా పెరిగి మధ్యవర్తిగా పనిచేసే రవితేజ (రవితేజ)కి, బ్యాంకాక్లో అనాథగా పెరిగి టాక్సీ డ్రైవరుగా పనిచేసే ఇలియానా (ఇలియానా) మధ్య ప్రేమ పుట్టించడానికి పనిలేని పాపయ్యతో అరటి ‘తొక్క’ వేయిస్తాడు విష్ణుమూర్తి. ఆ తొక్క ద్వారా రవితేజ బ్యాంకాక్ వెళతాడు. ఆ అరటిపండు ఎఫెక్టుతో అనుకోకుండా ఎస్సై సుబ్బరాజు(సుబ్బరాజు) బ్యాంకాక్ డాన్ ప్రకాష్‌ (ప్రకాష్‌రాజ్‌) అనుచరుడుని చంపేస్తాడు. దాంతో ప్రకాష్ రాజ్ నుంచి ప్రాణం ముప్పు ఉన్న సుబ్బరాజు, సెటిల్ మెంట్ రవి ద్వారా, ప్రకాష్ రాజ్ తో సెటిల్ మెంట్ చేసుకోవాలని నిర్ణయించుకోంటాడు. ఇదే క్రమంలో అక్కడ ఇలియానాని కలుస్తాడు. ఆమె బ్యాంకాక్ లో డ్రైవర్‌గా పనిచేస్తుంటుంది. రవితేజ ఆమెతో ప్రేమలో పడుతాడు. ఇద్దరు ప్రేమించుకుని కలుసుకునే సమయంలో కొట్టుకుని విడిపోతారు. ప్రకాష్ ని ఎలా డీల్ చేసాడన్నది ఫస్టాఫ్. సెకండాఫ్ కి వస్తే ఎమ్.ఎస్ నారాయణ తొక్క పాడేయకపోతే ఏం జరుగుతుంది?? అన్న కోణంలో ఇదే కథ కొద్ది పాటి మార్పులతో రిపీట్ అవుతుంది తొక్క వేస్తే వారిద్దరి ప్రేమ సక్సెస్ కాలేదని ‘తొక్క’ వేయకుండా కథని మరోలా నడిపిస్తాడు. చివరికి వారిద్దరు ఎలా కలిసారు?? అనేది మిగతా కథ సారాంశం.రఘు కుంచె ఈచిత్రానికి సంగీతం అందించారు. ఈ చిత్రం ఆడియోను ప్రముఖ మ్యూజిక్ కంపెనీ ‘సోనీ మ్యూజిక్' సొంతం చేసుకుంది. జూన్ 22, 2012 న హైదరాబాద్‌లో ఆడియో విడుదల చేసారు.
ఈ చిత్రం మార్చి 2, 2012న రామోజీ ఫిలిం సిటీ లో మొదలైంది. ఈ సినిమాని మే 15, 2012 వరకి సింగిల్ షెడ్యూల్ లో పూర్తీ చేసారు. పోస్ట్ ప్రొడక్షన్ పనులను అన్నపూర్ణ స్టూడియో లో మే 30, 2012 వరకు పూర్తీ చేసుకొని ఆగస్టు లో విడుదల చేశారు. పూరి జగన్నాద్ కి దర్శకత్వం పై ఉన్న అనుభవం తో పాటలు మరియు యాక్షన్ సంఘటనలు మినహాయించి కేవలం 35 రోజుల్లో పూర్తీ చేసారు. అంతిమంగా ఈ సినిమా కేవలం రెండు నెలలలో పూర్తీ చేసుకొని రికార్డు సృష్టించింది.
ఈ సినిమా ఆగస్టు 15, 2012న విడుదల అయ్యింది.
ఈ సినిమా మెదటి రోజు 55 మిలియన్లను వసూలు చేసింది.
మధురిమ
మధురిమ ఒక భారతీయ సినీ నటి. పలు తెలుగు, మలయాళ మరియు హిందీ చిత్రాలలో నటించింది.
ఈమె అసలుపేరు మధురిమ బెనర్జీ, 1987 లో బొంబాయిలో బెంగాళీ కుటుంబంలో జన్మించింది. తండ్రి భారత నావికాదళంలో యంత్ర నిర్మాత (mechanical engineer). తల్లి మొదట వైరల్ శాస్త్రంలో విషయ రచయిత (content writer) గా పని చేసేది. తర్వాత ఆ ఉద్యోగం మానేసి నవలా రచయితగా మారింది. ఈమెకు ఒక చిన్న తమ్ముడు ఉన్నాడు. ఇతను ఈమె కంటే నాలుగేళ్ళు చిన్న. మధురిమ న్యాయవిద్యను పూర్తి చేసింది.
శ్రుతి హాసన్
శ్రుతి హాసన్ తెలుగు, తమిళం, హిందీ భాషల్లో నటించిన ఒక ప్రముఖ నటి మరియు గాయని. ఈమె ప్రముఖ నటుడైన కమల్ హాసన్ కూతురు.
2000లో తన తండ్రి కమల్ హాసన్ దర్శకత్వంలో తెరకెక్కిన "హే రాం" సినిమాలో బాల్యనటిగా నటించిన శ్రుతి హాసన్ ఆ తర్వాత సంగీతానికి సంబంధించిన విషయాలపై శ్రద్ధ చూపింది. 2008లో సోహం షా దర్శకత్వంలో తెరకెక్కిన "లక్" సినిమాలో ఇమ్రాన్ ఖాన్ సరసన నటిగా తొలిసినిమా చేసింది. ఆ సినిమా ఘోరపరాజయాన్ని చవిచూసింది. శ్రుతికి కూడా తన నటనకు విమర్శకుల నుంచి ప్రతికూల స్పందన వచ్చింది. 2011లో కె. రాఘవేంద్రరావు కొడుకైన కె.ప్రకాష్ దర్శకత్వంలో సిద్దార్థ్ సరసన "అనగనగా ఓ ధీరుడు" సినిమాలో నటించింది. విమర్శకుల నుంచి తన నటనకు ప్రశంసలనందుకున్న శ్రుతికి మాత్రం ఈ సినిమా కమర్షియల్ గా పరాజయంగానే మిగిలింది కానీ ఆ సంవత్సరానికి తను ఉత్తమ తెలుగు నూతన నటి విభాగంలో దక్షిణ భారత ఫిలింఫేర్ అవార్డును పొందింది.
అదే సంవత్సరంలో "దిల్ తో బచ్చాహై జీ" సినిమాలో అతిథి పాత్రలో నటించిని శ్రుతి ఆపై ఏ. ఆర్. మురుగదాస్ దర్శకత్వంలో సూర్య సరసన "7అం అరివు" సినిమాలో నటించింది. "సెవెంత్ సెన్స్" పేరుతో తెలుగులో విడుదలైన ఈ సినిమా విజయం సాధించింది. శ్రుతికి కూడా తన నటనకు గుర్తింపు లభించడమే కాకుండా ఉత్తమ తమిళ నూతన నటి విభాగంలో దక్షిణ భారత ఫిలింఫేర్ అవార్డును సొంతం చేసుకుంది. ఆ సంవత్సరంలో తన చివరి సినిమా సిద్ధార్థ్ సరసన ఓ మై ఫ్రెండ్ సినిమాలో నటించింది. చిరంజీవి నటించిన "ఇద్దరు మిత్రులు" సినిమాకి దగ్గరగా ఉండే ఈ సినిమా ఓ మోస్తరు విజయాన్ని సాధించింది. ఈ సినిమా తర్వాత శ్రుతి ఒక నటిగా తెలుగులో మంచి గుర్తింపును సాధించింది.
ధనుష్ సరసన 3 సినిమాలో నటించి విమర్శకులనుంచి ప్రశంసలనందుకున్న తర్వాత శ్రుతి హాసన్ హరీష్ శంకర్ దర్శకత్వంలో పవన్ కళ్యాణ్ సరసన "గబ్బర్ సింగ్" సినిమాలో నటించింది. ఈ సినిమా భారీ విజయాన్ని సాధించడమే కాక విమర్శకుల మరియూ ప్రేక్షకుల దృష్టిలో శ్రుతి హాసన్ స్థాయిని పెంచింది. తనని నటిగా తెలుగు సినిమాల్లో నిలబెట్టింది. ప్రస్తుతం శ్రుతి తెలుగులో రవితేజ సరసన "బలుపు", జూనియర్ ఎన్.టి.ఆర్. సరసన "రామయ్యా వస్తావయ్యా", హిందీలో ప్రభుదేవ దర్శకత్వంలో "రామయ్యా వస్తావయ్యా", "డీ-డే" సినిమాల్లో నటిస్తోంది.
2013 నవంబరు 20 న గుర్తు తెలియని దుండగుడు ఒకడు సినీనటి శ్రుతిహాసన్ ఇంట్లోకి చొరబడేందుకుయత్నించాడు. ఆమె ప్రతిఘటించడంతో పరారయ్యాడు. ముంబై బాంద్రా ప్రాంతంలోని ఓ భవంతి ఆరో అంతస్తులో ఉన్న శ్రుతి ఇంటికి ఉదయం 9.30కు వచ్చిన దుండగుడు తొలుత కాలింగ్‌బెల్ మోగించాడు. శ్రుతి తలుపు తీసింది.‘నువ్వు నన్నెందుకు గుర్తుపట్టడం లేదు? నాతో ఎందుకు మాట్లాడడం లేదు?’ అని దుండగుడు ఆమెను ప్రశ్నించాడు. దీనికి శ్రుతి ‘నువ్వెవరో నాకు తెలియదు’ అని బదులిచ్చింది. దీంతో ఆగంతకుడు ఆమె గొంతుపట్టుకుని లోనికి చొరబడేందుకు ప్రయత్నించాడు. శ్రుతి వెంటనే అతన్ని వెనక్కి తోసి తలుపు మూసింది.తర్వాత అతడు పారిపోయాడు. దాడి చేసిన దుండగుడు శ్రుతి నటించిన ‘రామయ్యా వస్తావయ్యా’ సినిమా షూటింగ్ మొదలైనప్పటి నుంచి ఆమె వెంట పడుతున్నట్లు ఆమె సన్నిహిత వర్గాలు తెలిపాయి.
శ్రుతి హాసన్
ప్రపంచ భాషలు
ప్రపంచ భాష అనేది అంతర్జాతీయంగా మాట్లాడే ఒక భాష. దీనిని అనేక మంది ద్వితీయ భాషగా నేర్చుకుంటారు. ప్రపంచ భాష మాట్లాడేవారి సంఖ్య (స్థానిక లేదా రెండవ భాషగా మాట్లాడేవారు) మీదే కాక, దాని యొక్క భౌగోళిక పంపిణీ, అంతర్జాతీయ సంస్థలు మరియు దౌత్య సంబంధాల మీద కూడా ఆధారపడి ఉంటుంది. ఈ విధానంలో, ప్రధాన ప్రపంచ భాషల మీద ఆధిపత్యం యూరోపియన్ భాషలకు కలదు. చారిత్రక యూరోపియన్ సామ్రాజ్యవాదం మరియు వలసవాదం యొక్క సమయం దీనికి కారణం.
ప్రస్తుతం ప్రపంచంలో అత్యంత విస్తృతంగా ఉపయోగించే భాష ఆంగ్లము, దీనిని 1.8 బిలియన్ కంటే ఎక్కువ మంది మాట్లాడతారు. అరబిక్ యొక్క అంతర్జాతీయ ఖ్యాతి దాని మధ్యయుగ ఇస్లామిక్ విజయాలు మరియు మధ్య తూర్పు మరియు ఉత్తర ఆఫ్రికా యొక్క తదుపరి అరబైజేషన్ ముఖ్య కారణాలు, మరియు ముస్లిం మతం కమ్యూనిటీలకు ఇది ఒక ప్రార్థనా భాష. సాంప్రదాయక చైనీస్ 20వ శతాబ్దం వరకు ఫార్ ఈస్ట్ ఏష్యాకు ఒక ముఖ్యమైన చారిత్రక సంధాన భాషగా ఉండేది. ప్రామాణిక చైనీస్ సాంప్రదాయక చైనీస్కు ప్రత్యక్ష భర్తీ. చైనాలో పరప్సరం అర్థం కాని భాషలు మాట్లాడే వాళ్ళ మధ్య ఒక సాధారణంగా మాట్లాడే భాషగా ఉపయోగపడుతున్నది.
నికిత
నికిత ఒక భారతీయ సినీ నటి. పలు తెలుగు, తమిళ మరియు కన్నడ చిత్రాలలో నటించింది.
కోటు
కోటు లేదా జాకెట్ అనునది వెచ్చదనానికి గానీ ఫ్యాషన్ కి గానీ స్త్రీ పురుషులిరువురిచే సాధారణంగా షర్టు/టి-షర్టు పై ధరింప బడే ఒక వస్త్రం. బహు అరుదుగా కోటు షర్టు లేకుండా కూడా ధరిస్తారు. కోటు లలో పలు రకాలు ఉంటాయి. సాధారణంగా వీటికి పొడవాటి చేతులున్ననూ స్లీవ్ లెస్ (చేతులు లేని) జాకెట్ లు కూడా లభ్యం.
కోటుకు మూడు రకాల ల్యాపెల్ లు ఉంటాయి. ఒక్కోమారు ఎటువంటి ల్యాపెల్ లేని కోటులు కూడా ధరిస్తారు. ఇది అసాంప్రదాయికం.
కోటు క్రింది భాగంలో కత్తిరించినట్టు ఉన్న భాగం. ఇవి మూడు రకాలు.
డిన్నర్ జాకెట్ కి యే శైలిలోనూ వెంట్ లు ఉండవు
నారమాకులవడ్డిపల్లె
నారమాకులపల్లె చిత్తూరు జిల్లా కంభంవారిపల్లె మండలానికి చెందిన గ్రామం.
ఈ ఊరిలో శ్రీ వెంకటేశ్వర దేవాలయం ఉంది. ఈ ఊరిలో ఇంకా నల్ల గంగమ్మ, మూలస్తరమ్మ, నాగార్పమ్మ, యల్లమ్మ మొదలైన దేవాలయాలు ఉన్నాయి.ఈ పల్లె దగ్గర్లో ఒక రాతిబండ ఉంది. దానిపైన సమతలంగా ఉండి చుట్టుపక్కల ఏటవాలుగా ఉంటుంది. పురాతన కాలం నుండి దీని పై ఒక చోట (ఏటవాలుగా ఉండే చోట) పిల్లలు జారడం వలన అక్కడ నునుపుగా తయారయింది. ఇప్పటికీ పిల్లలు దీనిపైకి వెళ్ళి ఆ నునుపు ప్రదేశంపై జారడం అంటే బాగా ఆసక్తి చూపుతారు. ఈ బండ మీద పిల్లలు జారడం వలన ఈ బండకు "జారేడు బండ" అనే పేరు వచ్చింది.
కృతి కర్బంద
కీర్తి కర్బంద ఒక భారతదేశ సినీ నటి. తెలుగుతో బాటు పలు దక్షిణాది భాషలలో నటించింది. . సుమంత్ సరసన బోణి తెలుగు చిత్రంతో నట ప్రస్థానం ప్రారంభించింది. ఈ చిత్రం విజయవంతం కాకపోయినా ఆమెకు వెంటనే పవన్ కళ్యాణ్ సరసన నటించే అవకాశం వచ్చింది.
గోపాలరాయుడుపేట
గోపాలరాయుడిపేట, విజయనగరం జిల్లా, బొబ్బిలి మండలానికి చెందిన గ్రామము
ఇందిరా హిందుజా
పద్మశ్రీ డాక్టర్ ఇందిరా హిందూజా , భారతదేశానికి చెందిన పేరొందిన , మరియు . ఈవిడ బొంబాయి లోని లో వైద్య సేవలు అందిస్తున్నారు.. 1986, ఆగస్టు 6న బొంబాయి లోని కె. ఇ. ఎం. ఆసుపత్రిలో భారతదేశపు మొట్టమొదటి ఈవిడ ఆధ్వర్యంలోనే జన్మించింది.. (GIFT) అనే ప్రక్రియలో సిద్దహస్తులు. ఈ విధానం ద్వారా మనదేశంలో 1988, జనవరి 4 న భారతదేశపు మొట్టమొదటి GIFT శిశువు ని జన్మింపజేశారు. అదే విధంగా సంతాన భాగ్యం లేని లక్షదాది మహిళలకు ప్రక్రియ ద్వారా సంతానభాగ్యం కలిగించారు. ఇదే విధానంలో 1991, జనవరి 24 న మనదేశంలో మొదటి శిశువు జన్మించింది.
"Human In Vitro Fertilization and Embryo Transfer' అనే అంశంపై పరిశోధనా పత్రం సమర్పించి బొంబాయి విశ్వవిద్యాలయం నుండి పి.హెచ్.డి పట్టా అందుకున్నారు. , బొంబాయి లో పూర్తికాలపు ప్రసూతి మరియు సంతానసాఫల్య నిపుణురాలుగా పనిచేస్తున్నారు. అలాగే ముంబాయి లో ప్రసూతి మరియు సంతానసాఫల్య విభాగంలో కూడా బాధ్యతలు నిర్వర్తిస్తున్నారు."
బారు అలివేలమ్మ
బారు అలివేలమ్మ (1897 - 1973) ప్రముఖ స్వాతంత్ర్య సమరయోధురాలు.
అలివేణమ్మ 1897 సెప్టెంబరులో జన్మించారు. ఆమె స్వస్థలం కాకినాడ.
ఈమె 1897 సంవత్సరం పత్రి కృష్ణారావు మరియు వెంకుబాయమ్మ దంపతులకు జన్మించింది. ఆమె తండ్రి పత్రి కృష్ణారావు, తల్లి వెంకూబాయమ్మ. అలివేణమ్మ భర్త బారు రాజారావు ప్రముఖ స్వాతంత్ర్య సమరయోధుడు. అఖిల భారత కాంగ్రెస్ కార్యాలయ కార్యదర్శిగా సమర్థవంతంగా పనిచేశారు. ఆమె కుమారుడు వెంకట గోవిందరావు కూడా స్వాతంత్ర్య సమరంలో పాల్గొన్న వ్యక్తి. వీరికి ఇద్దరు కుమారులు మరియు ముగ్గురు కుమార్తెలు. ఈమె 1973 నవంబరు 13 తేదీన మరణించారు.
అలివేలమ్మ కమలా నెహ్రూతో కలిసి అలహాబాదులో విదేశీ వస్త్రబహిష్కరణోద్యమంలో చురుకుగా పాల్గొన్నారు. రాజమండ్రిలో స్త్రీలకు స్వాతంత్ర్యోద్యమం గురించి ప్రచారం చేశారు. అలివేలమ్మ బహు భాషా కోవిదురాలుగా గుర్తింపు పొంది, మహిళలు అక్షరాస్యులయ్యేందుకు ఎంతగానో కృషి చేశారు. విదేశీ వస్త్ర బహిష్కరణ ఉద్యమంలో చురుకుగా పాల్గొని, కఠిన కారాగారశిక్షను అనుభవించిన నాయకురాలు బారు అలివేలమ్మ.
ఈమె విగ్రహాన్ని రాజమండ్రిలోని పాల్‌చౌకులో ఉన్న సాతంత్ర్య సమరయోధుల పార్కులో ఆవిష్కరించారు. ఈ విగ్రహం కింద ఏర్పాటుచేసిన ఫలకంలో ఆమె జీవితవిశేషాలు, స్వాతంత్ర్య సమరంలోనూ, సంఘసంస్కరణలోనూ చేసిన కృషి వంటివి సవివరంగా చెక్కించారు. 2002 ఫిబ్రవరి 3న ఆమె వారసుల సౌజన్యంతో ఆంధ్రకేసరి యువజన సమితి ఆధ్వర్యంలో విగ్రహాన్ని ఏర్పాటు చేశారు. నాటి సబ్ కలెక్టర్ వి.శేషాద్రి ఆవిష్కరించారు.
కొట్రికె పద్మావతమ్మ
కొట్రికె పద్మావతమ్మ (1923 - 1988) ప్రముఖ మహిళా కమ్యూనిష్టు నేత.
ఈమె మలగవల్లి శంకరరావు మరియు రాధమ్మ దంపతులకు నంద్యాల సమీపంలోని గాజులపల్లెలో జన్మించింది. కొందరు కమ్యూనిష్టు నేతలు మరియు మల్లు సుబ్బారెడ్డి గారి ప్రభావం ఈమెపై బాగా పడి; కమ్యూనిష్టు విప్లవం వైపు ఆకర్షితురాలయింది.
మున్సిపల్ కౌన్సిలర్ గా ప్రజల అవసరాలను గుర్తించి సేవలందించి వారి సమస్యలను పరిష్కరించారు.
ఈమె 1988, సెప్టెంబర్ 5 తేదీన కన్నుమూసారు.
చేబియ్యం సోదెమ్మ
చేబియ్యం సోదెమ్మ గారు ఆంధ్రరాష్టం గర్వపడే స్వాతంత్ర్య సమరయోధురాలు మరియు సంఘసేవకురాలు.
1895 వ సంవత్సరంలో భీమవరంలో శ్రీ చివుకుల సూర్యనారాయణ గారికి జన్మించారు. భర్త సోమయ్యతో కలిసి పోలవరం గ్రామంలో సురాజ్య ఆశ్రమాన్ని స్థాపించారు. గిరిజనుల అక్షరాస్యత మరియు ఖాదీ ప్రచారానికి దాదాపు దశాబ్దం పాటు దంపతులిద్దరూ కృషి చేశారు.1920 నుండి 1921 వరకు సహాయ నిరాకరణ ఉద్యమంలో పాల్గొన్నారు. అటు పిమ్మట 1930 వ సంవత్సరంలో ఉప్పు సత్యాగ్రహం లో పాల్గొన్నారు.1932 లో శాసన ధిక్కారమునకు పాల్పడి 1932 జనవరి 27 నుండి ఆరు నెలల పాటు వెల్లూరు, కన్ననూరు కారాగారాలలో కఠిన శిక్షను అనుభవించారు. రాజమండ్రి లో అస్పృశ్యతా నివారణోద్యమంలో పాల్గొన్నారు. తన చివరి జీవితం రాజమండ్రిలోనే గడిపారు.
రాజమండ్రి నగరంలోని కోటిపల్లి బస్టాండ్ వద్ద ఉన్న స్వాతంత్ర్య సమరయోధుల పార్కులో చేబియ్యం సోదెమ్మ కాంస్య విగ్రహాన్ని నెలకొల్పారు. ఈ విగ్రహం కింద ఏర్పాటుచేసిన ఫలకంలో ఆమె జీవితవిశేషాలు, స్వాతంత్ర్య సమరంలోనూ, సంఘసంస్కరణలోనూ చేసిన కృషి వంటివి సవివరంగా చెక్కించారు. 2002 ఫిబ్రవరి 2న జి.నరసింహం, గ్రంథి లలితల సౌజన్యంతో ఆంధ్రకేసరి యువజన సమితి ఆధ్వర్యంలో విగ్రహాన్ని ఏర్పాటు చేశారు. నాటి తూర్పు గోదావరి జిల్లా కలెక్టర్ సతీష్ చంద్ర ఆవిష్కరించారు.
తుమ్మల దుర్గాంబ
తుమ్మల దుర్గాంబ (1907 - 1984) సుప్రసిద్ధ సర్వోదయ కార్యకర్త మరియు కావూరు లోని వినయాశ్రమం వ్యవస్థాపకురాలు.
ఈమె 1907 లో పర్వతనేని కృష్ణయ్య భూషమ్మ దంపతులకు జన్మించింది. ప్రాథమిక విద్యాభ్యాసం అనంతరం ఈమెకు కావూరుకు చెందిన తుమ్మల బసవయ్య తో వివాహం జరిగింది.
వీరు 1930 లో ఉప్పు సత్యాగ్రహం లో పాల్గొని జైలు కు వెళ్ళారు. విదేశీ వస్త్రాలను బహిష్కరించి దహనం చేసి మరలా రాయవెల్లూరు జైల్లో ఆరు నెలలు శిక్షను అనుభవించారు.
వీరు భర్తతో కలిసి కావూరు లో వినయాశ్రమం స్థాపించారు. 1934 ఆయుర్వేద వైద్యశాల స్థాపించారు. పిల్లలకోసం గురుకుల పాఠశాల స్థాపించారు.1935లో మీరా బెన్ చేత స్వరాజ్య స్థూపం ఆవిష్కరింపజేశారు. 1939 నుండి చరఖా ప్రచారం చేశారు. 1942 లో క్విట్ ఇండియా ఉద్యమంలో పాల్గొన్నారు. 1948 లో ప్రత్యేక ఆంధ్రరాష్ట్ర సాధనకు దీక్షవహించారు.
వీరు 1984 నవంబర్ 26 తేదీన పరమపదించారు.
కల్లూరి తులశమ్మ
కల్లూరి తులశమ్మ (డిసెంబరు 25, 1910 - అక్టోబరు 5, 2001) ప్రముఖ సంఘసేవకురాలు మరియు ఖాదీ ఉద్యమ నాయకురాలు.
ఈమె 1910, డిసెంబరు 25 తేదీన కొడాలి కృష్ణయ్య మరియు సీతమ్మ దంపతులకు పెదరావూరు గ్రామంలో జన్మించింది. ఈమె చదువులో ఉన్నతపాఠశాల వరకూ కూడా పూర్తిచేయలేకపోయింది. 14 సంవత్సరాల వయసులో కల్లూరి రంగయ్య గారితో వివాహం జరిగింది. అప్పటినుండి ఆమె గాంధేయవాదిగా మారింది.
తులశమ్మ గాంధీగారి పిలుపు విని 1941లో వ్యక్తి సత్యాగ్రహంలో పాల్గొన్నారు. 1942లో తెనాలి కోర్టు ప్రాంగణంలో పికెటింగ్ నిర్వహిస్తున్నందుకు అరెస్టయి వారంరోజులు జైలులో ఉన్నారు. విచారణ సమయంలో ఆంగ్లేయుల పాలనకు వ్యతిరేకంగా నినాదాలు చేయడంతో వారిని 16 నెలలు రాయవెల్లూరు సెంట్రల్ జైల్లో నిర్భంధించారు.
ఈమె ఖాదీ ఏజెంటుగా ప్రజల్లో ఖద్దరు మీద ఆసక్తిని పెంచారు. ఆ రోజుల్లో ఖద్దరు అమ్మకంపై వచ్చిన ఆదాయంతో 3 వేల రూపాయలతో ఇంటిని కొని 1977లో గుంటూరు జిల్లా ఖాదీ సంస్థకు అప్పగించారు.
ఈమె 2001 అక్టోబరు 5 తేదీన పరమపదించారు.
జెట్టి తాయమ్మ
జెట్టి తాయమ్మ (1868 - 1957) ప్రఖ్యాత నృత్య కళాకారిణి.
ఈమె తండ్రి దానప్ప మైసూరు సంస్థానంలో ఆస్థాన మల్లయోధుడు. ఈమె ప్రసిద్ధ నాట్యవేత్త సుబ్బరాయప్ప వద్ద నాట్యాన్ని, చంద్రశేఖర శాస్త్రి అనే పండితుని వద్ద తెలువు పదాలను, కరి బసవప్ప వద్ద జావళీలను నేర్చుకున్నారు.
ఈమె శ్రీకృష్ణ కర్ణామృతం, గీత గోవిందం, కాళిదాస నాటకాల నుండి శ్లోకాలను పాడుతూ వాటికి అనుసరణంగా రసవంతంగా అభినయించేవారు. నాట్యంలో "చూర్ణిక" అనే అంశాన్ని ఈమె మొదటిసారిగా ప్రవేశపెట్టారు. ఈమె తన 15వ ఏట మైసూరు సంస్థానంలో ఆస్థాన నర్తకిగా నియమించబడినది.
మైసూరులోని మహారాజా కళాశాలలో 1945లో పండితులు ఆమెను ఘనంగా సన్మానించారు. ఆ సందర్భంలో సర్వేపల్లి రాధాకృష్ణన్ ఈమెకు "నాట్య సరస్వతి" బిరుదు నిచ్చి గౌరవించారు.
ఈమె 1957 లో పరమపదించారు.
కాశీభట్ల వేంకట రమణమ్మ
కాశీభట్ల వేంకట రమణమ్మ తూర్పుగోదావరి జిల్లాకు చెందిన స్వాతంత్ర్య సమరయోధురాలు, సంఘసేవకురాలు.
ఆమె 1912 ఏప్రిల్ 15న చీమలకొండ సూర్యనారాయణ శాస్త్రి , అన్నపూర్ణమ్మ దంపతులకు బోడపాడులో జన్మించింది.
ఈమె భర్త డాక్టర్ కె.ఎల్. నరసింహారావు స్వాతంత్ర్యసమరయోధులుగా, వైద్యునిగా, మునిసిపల్ కౌన్సిలర్ గా, రాజ్యసభ సభ్యునిగా ఎనలేని సేవ చేసాడు. రమణమ్మ శాసన ధిక్కారం చేసి రామచంద్రపురం జైలు లో శిక్షను అనుభవించింది.
ఈమె చెన్నైలోని టి.నగర్ లో అగ్రకులాల ప్రజలమధ్య తమ స్వగృహంలో గాంధీ హరిజన విద్యార్థుల వసతిగృహాన్ని దక్షతతో నిర్వహించింది. వివిధ మహిళాభ్యుదయ కార్యక్రమాలలో చురుకుగా పాల్గొన్నది. కుమార్తెలు విఠాల మాణీక్యాంబ, సుసర్ల భానుమతి, మైలవరపు భారతి, తీగవరపు విజయలక్ష్మి, కుమారులు రామలింగశాస్త్ర, సూర్యనారాయణశాస్త్రి.